title: 2008/874/EK: Eiropas Centrālās bankas Lēmums ( 2008. gada 14. novembris ) par to, kā īstenot 2008. gada 23. oktobra Regulu ECB/2008/11 par pagaidu izmaiņām nodrošinājuma atbilstības noteikumos (ECB/2008/15)

text:
               20.11.2008

               LV

               Eiropas Savienības Oficiālais Vēstnesis

               L 309/8

      EIROPAS CENTRĀLĀS BANKAS LĒMUMS

   (2008. gada 14. novembris)
   par to, kā īstenot 2008. gada 23. oktobra Regulu ECB/2008/11 par pagaidu izmaiņām nodrošinājuma atbilstības noteikumos
   (ECB/2008/15)
   (2008/874/EK)
   EIROPAS CENTRĀLĀS BANKAS VALDE,
   ņemot vērā Eiropas Kopienas dibināšanas līgumu un jo īpaši tā 105. panta 2. punkta pirmo ievilkumu un 110. pantu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 34.1. panta otro ievilkumu saistībā ar 3.1. panta pirmo ievilkumu un 18.2. pantu,
   ņemot vērā 8. pantu 2008. gada 23. oktobra Regulā ECB/2008/11 par pagaidu izmaiņām nodrošinājuma atbilstības noteikumos,
   tā kā:

               (1)

               Eiropas Centrālās bankas (ECB) Padome 2008. gada 15. oktobrī nolēma par atbilstošu nodrošinājumu Eurosistēmas monetārās politikas operācijās pagaidām atzīt kredītprasības, kas izriet no Anglijas un Velsas likumiem pakļautiem sindicētajiem kredītiem. ECB Padome 2008. gada 23. oktobrī savu lēmumu īstenoja, pieņemot Regulu ECB/2008/11 (1).

               (2)

               Saskaņā ar Regulas ECB/2008/11 3. panta 2. punktu Anglijas un Velsas likumiem pakļautu sindicēto kredītu kā nodrošinājuma laišanai apgrozībā piemērojamo noteicošo likumu skaits nevar pārsniegt trīs likumus. Sindicēto kredītu, kam var piemērot pat trīs noteicošos likumus, kā nodrošinājuma laišanai apgrozībā piemītošās juridiskās sarežģītības dēļ to valstu nacionālajām centrālajām bankām, kas ieviesušas euro (tālāk tekstā “NCB”), sniedzot likviditāti pret šādu nodrošinājumu, nepieciešams veikt tā juridisko un risku novērtējumu.

               (3)

               Minēto kredītu kā nodrošinājuma laišanas apgrozībā juridiskās sarežģītības dēļ jānosaka īstenošanas kritēriji Anglijas un Velsas likumiem pakļautu sindicēto kredītu atzīšanai par atbilstošu nodrošinājumu,

         IR PIEŅEMUSI ŠĀDU LĒMUMU.
   1. pants
   Definīcijas
   Šajā lēmumā:

               —

               “Vispārējā dokumentācija” ir I pielikums 2000. gada 31. augusta Pamatnostādnē ECB/2000/7 par Eurosistēmas monetārās politikas instrumentiem un procedūrām (2);

               —

               “sindicētie kredīti” ir kredītprasības, ko veido sindikāta dalībiestāžu daļas sindicētajos kredītos, kas aprakstītas Vispārējās dokumentācijas 6.2.2. sadaļā un kas pakļautas Anglijas un Velsas likumiem.

         2. pants
   Procedūras sindicēto kredītu kā nodrošinājuma laišanai apgrozībā
   1.   Nacionālā centrālā banka sindicētos kredītus laiž apgrozībā, pieņemot tos kā nodrošinājumu tieši no attiecīgā darījuma partnera saskaņā ar kredītprasībām piemērojamām iekšzemes procedūrām. Līgumam par nodrošinājuma laišanu apgrozībā piemēro kādas euro zonas dalībvalsts likumus.
   2.   Sindicētos kredītus laižot apgrozībā kā nodrošinājumu, nepiemēro Vispārējās dokumentācijas 6.6. sadaļu.
   3. pants
   Kredītu pārvedamība
   Tikai pilnībā pārvedami sindicētie kredīti ir atbilstošs nodrošinājums. Vispārējās dokumentācijas 7. papildinājuma ceturtā ievilkuma nolūkiem sindicēto kredītu neuzskata par pilnībā pārvedamu un tādu, kas bez ierobežojumiem laižams apgrozībā kā nodrošinājums Eurosistēmas kredītoperācijās, ja vien kredītlīgums nedod beznosacījumu atļauju:

               i)

               kreditoram dot ķīlu, nodot tiesības vai citādi sniegt nodrošinājumu attiecībā uz viņa tiesībām, lai nodrošinātu šī kreditora saistības pret NCB; un

               ii)

               attiecīgajai NCB realizēt tās no nodrošinājuma izrietošās tiesības attiecībā uz šādu kredītu, tieši vai netieši saņemot kredīta maksājumus no sākotnējā parādnieka un cedējot vai nododot kredītu bankai vai finanšu iestādei, vai trasta fondā vai citā iestādē, kas parasti nodarbojas vai ir izveidota nolūkā sniegt, iegādāties vai ieguldīt kredītos, vērtspapīros vai citos finanšu aktīvos.

         4. pants
   Paziņojums parādniekam
   1.   Darījuma partnerim pirms sindicētā kredīta kā nodrošinājuma laišanas apgrozībā vai tūlīt pēc tās jāpaziņo sindicētā kredīta līguma parādniekam par šī kredīta laišanu apgrozībā kā nodrošinājumu. Šādu paziņojumu veic sindicētā kredīta līgumā noteiktajā kārtībā.
   2.   Šī panta 1. punkts neierobežo attiecīgās NCB tiesības paziņot parādniekam.
   5. pants
   Reģistrācijas apliecinājums
   Darījuma partneri attiecīgajai NCB iesniedz no Registrar of Companies of England and Wales saņemta apstiprinājuma kopiju par to, ka sindicētā kredīta kā nodrošinājuma laišana apgrozībā reģistrēta Companies House.
   6. pants
   Darījuma partnera iesniegts ārēja juridiskā konsultanta atzinumu (diligence letter)
   Pirms sindicēto kredītu kā nodrošinājuma laišanas apgrozībā, darījuma partneri attiecīgajai NCB iesniedz ārēja juridiskā konsultanta atzinumu, kurā Eurosistēmas prasībām atbilstošā veidā un formā analizēti noteikti jautājumi, kurus ECB periodiski izstrādā un publicē savā tīmekļa vietnē.
   7. pants
   Parādnieki, kas ir īpaša mērķa uzņēmumi
   1.   Īpaša mērķa uzņēmumi (ĪMU) var būt atbilstoši parādnieki sindicētajā kredītā tikai tad, ja i) ĪMU ir labuma guvējs garantijā, ko devusi nefinanšu sabiedrība, kas ir atbilstošs garantijas devējs Vispārējās dokumentācijas 6.2.2. sadaļas nozīmē; ii) garantija atbilst Vispārējās dokumentācijas 6.3.3. sadaļā izklāstītajām prasībām; iii) pēc sindicētā kredīta kā nodrošinājuma laišanas apgrozībā attiecīgajai NCB ir juridiskas tiesības garantiju realizēt.
   2.   Kredītprasības, kas izriet no sindicētajiem kredītiem, kuros ĪMU ir parādnieki, ir atbilstošs nodrošinājums Eurosistēmas kredītoperācijām tikai tad, ja ĪMU un garantijas devējs ir reģistrēti euro zonā.
   3.   Prasība iesniegt Vispārējās dokumentācijas 6.3.3. sadaļā noteikto juridisko apstiprinājumu attiecas arī uz tiem gadījumiem, kad parādnieks ir ĪMU, kas gūst labumu no garantijas saskaņā ar šī panta 1. punktu.
   8. pants
   Nomināla valūta
   Vispārējās dokumentācijas 6.2.2. sadaļas nolūkiem uzskata, ka sindicēto kredītu nomināla valūta ir euro tiktāl, ciktāl attiecīgais kredīta līgums laikā pirms Eurosistēmas kredītoperācijas termiņa beigām neļauj parādniekam vai parādnieka pārstāvim parādnieka vārdā mainīt sindicētā kredīta nomināla valūtu vai atmaksas valūtu.
   9. pants
   Ieskaita vai pretprasības nepieļaujamība
   Sindicētos kredītus uzskata par atbilstošu nodrošinājumu Eurosistēmas kredītoperācijām tikai tad, ja attiecīgajā sindicētā kredīta līgumā ietverta nepārprotama norma, saskaņā ar kuru visi parādnieka maksājumi ir atbrīvoti no jebkādiem ieskaita vai pretprasības atskaitījumiem.
   10. pants
   Nodrošinājuma realizācijas ierobežojumi
   1.   Sindicētie kredīti, kuru līguma noteikumi paredz kreditoru vairākuma nepieciešamību, lai pieņemtu sindikāta lēmumus attiecībā uz aizdevēju, ir atbilstošs nodrošinājums Eurosistēmas kredītoperācijās.
   2.   Sindicētie kredīti, kuru līguma noteikumi atļauj dažas attiecīgā sindicētā kredīta līguma normas grozīt vai atcelt ar kreditoru vairākuma piekrišanu, ir atbilstošs nodrošinājums Eurosistēmas kredītoperācijās ar nosacījumu, ka šādi kredīti neparedz, ka vairākuma lēmumus var pieņemt attiecībā uz: i) saskaņā ar līgumu pienākošos summu atmaksas termiņa pagarinājumu; ii) kredīta summas un nodrošinājuma summas starpības samazinājumu vai pamatsummas vai procentu maksājuma samazinājumu; iii) izmaiņas principā, kas nosaka, ka katra kreditora no līguma izrietošās saistības ir atsevišķas.
   3.   Sindicētie kredīti, kuros maksājumu iekasēšanu un sadali veic kreditoru pārstāvis (facility agent), ir atbilstošs nodrošinājums Eurosistēmas kredītoperācijās tikai tad, ja kreditoru pārstāvis ir kredītiestāde ar Fitch vai Standard & Poor’s ilgtermiņa reitingu vismaz “A-” vai Moody’s ilgtermiņa reitingu vismaz “A3”, vai DBRS ilgtermiņa reitingu vismaz “AL”.
   11. pants
   Kreditora aizstāšanas klauzulas
   Sindicētais kredīts, kura līguma noteikumi atļauj parādniekam aizstāt kreditoru apmaiņā pret vēl neatmaksātā kredīta summu, ir atbilstošs nodrošinājums Eurosistēmas kredītoperācijās tikai tad, ja pirms nodrošinājuma laišanas apgrozībā darījuma partneris attiecīgajai NCB sniedz nodrošinājumu attiecībā uz darījuma partnera tiesībām saņemt skaidro naudu šādā darījumā.
   12. pants
   Konfidenciālas informācijas atklāšana
   Sindicētais kredīts tikai tad ir atbilstošs nodrošinājums Eurosistēmas kredītoperācijās, ja sindicētā kredīta līgums kreditoram ļauj atklāt Eurosistēmas centrālajai bankai konfidenciālu informāciju saistībā ar ķīlu, tiesību pāreju vai kreditora sniegtu nodrošinājumu attiecībā uz viņa tiesībām, kas izriet no līguma par šī kreditora saistību pret Eurosistēmas centrālo banku nodrošināšanu.
   13. pants
   Nodokļi un izdevumu atlīdzība
   1.   Sindicētais kredīts ir atbilstošs nodrošinājums Eurosistēmas kredītoperācijās tikai tad, ja darījuma partneris ievēro šajā pantā izklāstītos nosacījumus.
   2.   Darījuma partneris iesniedz Apvienotās Karalistes (AK) nodokļu konsultanta apstiprinājumu tam, ka: a) kredīta labuma guvēja tiesībām saskaņā ar Anglijas vai citiem likumiem pārejot pie NCB, parādniekam nebūs pienākuma ieturēt AK ieturējuma nodokli (withholding tax); b) labuma guvēja tiesībām šādi pārejot pie NCB, parādniekam būs pienākums ieturēt AK ieturējuma nodokli, bet NCB saskaņā ar AK un NCB jurisdikcijas valsts nodokļu līgumiem gūs labumu tādējādi, ka pēc attiecīgajam līgumam atbilstoša Her Majesty’s Revenue & Customs (HMRC) rīkojuma izdošanas parādniekam būs tiesības veikt procentu maksājumus par labu NCB, nepaturot AK ieturējuma nodokli, un NCB būs tiesības atgūt iepriekš ieturētos nodokļus; c) labuma guvēja tiesībām šādi pārejot pie NCB, parādniekam būs pienākums ieturēt AK ieturējuma nodokli, un NCB nebūs tiesību gūt labumu no AK un NCB jurisdikcijas valsts nodokļu līgumiem vai jebkādiem citiem atbrīvojumiem.
   3.   Ja AK nodokļu konsultants apstiprina, ka kredīta labuma guvēja tiesību pāreja pie NCB atbilst šī panta 2. punkta b) vai c) apakšpunktā minētajai kategorijai, darījuma partnerim jāpiekrīt atlīdzināt NCB parādnieka ieturēto Apvienotās Karalistes ieturējuma nodokli (ja nodoklim atbilstoša summa saskaņā ar kredīta līgumu jau netiek pieskaitīta maksājumam) un jebkādas naudas plūsmu negatīvas sekas, AK ieturējuma nodokli atskaitot no maksājuma NCB un vēlāk atlīdzinot.
   4.   Darījuma partneris uzņemas atbildību, paziņot parādniekam par kredīta labuma guvēja tiesību pāreju pie NCB, kuras rezultātā parādniekam ir pienākums ieturēt AK nodokļus (vai ieturēt AK nodokļus ar citu nodokļa likmi).
   5.   Darījuma partneris atbild par to AK zīmoga nodevu (stamp duty) pilnīgu samaksu (kā arī jebkādu ar tām saistītu soda naudu vai procentu maksājumiem), kuras jāmaksā, kredīta labuma guvēja tiesībām saskaņā ar Anglijas vai citiem likumiem pārejot pie NCB, un kuras pēc NCB ieskata jāmaksā, lai NCB kredītu varētu izmantot kā pierādījumu Anglijas tiesā vai izmantot citiem mērķiem Apvienotajā Karalistē. Darījuma partneris atbild arī par to AK zīmoga nodokļu (stamp duty reserve tax) pilnīgu samaksu, kuri attiecīgos gadījumos jāmaksā šādas tiesību pārejas rezultātā.
   6.   Darījuma partneris iesniedz informāciju no nodokļu konsultanta jurisdikcijās, kuras darījuma partneris uzskata par nepieciešamu, par to, ka, kredīta labuma guvēja tiesībām saskaņā ar Anglijas vai citiem likumiem pārejot pie NCB, parādniekam nebūs pienākuma ieturēt ieturējuma nodokli, kas nav AK ieturējuma nodoklis, un ka šādas tiesību pārejas gadījumā nebūs pienākuma maksāt zīmoga nodevas vai pārveduma nodevas, kas nav AK nodevas.
   7.   Darījuma partneris attiecīgajai NCB pilnībā atlīdzina jebkādus maksājumus, kas pienākas kreditoru pārstāvim vai maksājumu aģentam, vai jebkādas citus maksājumus vai izmaksas, kas saistīti ar kredīta pārvaldīšanu.
   14. pants
   Nobeiguma noteikumi
   1.   Šis lēmums stājas spēkā 2008. gada 17. novembrī.
   2.   Šo lēmumu piemēro līdz 2008. gada 30. novembrim.

      Frankfurtē pie Mainas, 2008. gada 14. novembrī

            ECB prezidents

         Jean-Claude TRICHET

      (1)  OV L 282, 25.10.2008., 17. lpp.

      (2)  OV L 310, 11.12.2000., 1. lpp.


title: 2009/153/EK,Euratom: Padomes un Komisijas Lēmums ( 2009. gada 16. februāris ) par to, lai noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

text:
               24.2.2009

               LV

               Eiropas Savienības Oficiālais Vēstnesis

               L 51/8

      PADOMES UN KOMISIJAS LĒMUMS

   (2009. gada 16. februāris)
   par to, lai noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
   (2009/153/EK, Euratom)
   EIROPAS SAVIENĪBAS PADOME
   UN EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 310. pantu saistībā ar tā 300. panta 2. punkta pirmās daļas otro teikumu un 300. panta 3. punkta otro daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu (1),
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   tā kā:

               (1)

               Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, saskaņā ar Padomes Lēmumu 2008/800/EK (2) Kopienas vārdā ir parakstīts 2008. gada 15. jūlijā.

               (2)

               Šis protokols būtu jānoslēdz,

         IR NOLĒMUŠAS ŠĀDI.
   1. pants
   Ar šo Eiropas Kopienas, Eiropas Atomenerģijas kopienas un dalībvalstu vārdā ir apstiprināts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.
   2. pants
   Padomes priekšsēdētājs Eiropas Kopienas un tās dalībvalstu vārdā iesniedz protokola 12. panta 2. punktā paredzētos apstiprināšanas instrumentus. Komisijas priekšsēdētājs vienlaikus iesniedz šos instrumentus Eiropas Atomenerģijas kopienas vārdā.

      Briselē, 2009. gada 16. februārī

            Padomes vārdā —

            priekšsēdētājs

         O. LIŠKA

            Komisijas vārdā —

            priekšsēdētājs

         José MANUEL BARROSO

      (1)  Piekrišana sniegta 2008. gada 16. decembrī (Oficiālajā Vēstnesī vēl nav publicēta).

      (2)  OV L 286, 29.10.2008., 45. lpp.


title: 2014/837/ES: Padomes Lēmums ( 2014. gada 27. novembris ), ar ko nosaka tiešas finansiālas sekas, kuras iestājas, kad Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās

text:
               28.11.2014

               LV

               Eiropas Savienības Oficiālais Vēstnesis

               L 343/17

         PADOMES LĒMUMS
   (2014. gada 27. novembris),
   ar ko nosaka tiešas finansiālas sekas, kuras iestājas, kad Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās

      (2014/837/ES)

   EIROPAS SAVIENĪBAS PADOME,
   ņemot vērā ar Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam pievienoto protokolu (Nr. 36) par pārejas noteikumiem (turpmāk “protokols (Nr. 36)”) un jo īpaši tā 10. panta 4. punkta trešo daļu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar protokolu (Nr. 36) Apvienotajai Karalistei līdz 2014. gada 31. maijam bija iespēja paziņot Padomei, ka tā neatzīst ar Lisabonas līgumu ieviestās Komisijas un Tiesas pilnvaras attiecībā uz Savienības tiesību aktiem par policijas un tiesu iestāžu sadarbību krimināllietās, kuri tika pieņemti pirms Lisabonas līguma stāšanās spēkā.

               (2)

               2013. gada 24. jūlija vēstulē Padomes priekšsēdētājam Apvienotā Karaliste ir paziņojusi Padomei, ka tā neatzīst ar Lisabonas līgumu ieviestās Komisijas un Tiesas pilnvaras policijas un tiesu iestāžu sadarbības krimināllietās jomā. Tādējādi ar 2014. gada 1. decembri tiek pārtraukta attiecīgo tiesību aktu par policijas un tiesu iestāžu sadarbību krimināllietās piemērošana attiecībā uz Apvienoto Karalisti.

               (3)

               Apvienotā Karaliste ir tiesīga paziņot par savu vēlmi no jauna piedalīties to tiesību aktu piemērošanā, kuru piemērošana attiecībā uz to ir pārtraukta.

               (4)

               Apvienotā Karaliste ir norādījusi savu nodomu paziņot par savu vēlmi piedalīties dažu minēto tiesību aktu piemērošanā.

               (5)

               Saskaņā ar protokola (Nr. 36) 10. panta 4. punkta otro daļu Padomei pēc Komisijas priekšlikuma būtu jānosaka nepieciešamie, izrietošie pasākumi un pārejas pasākumi. Padome, pamatojoties uz 10. panta 4. punkta trešo daļu, var arī noteikt, ka Apvienotā Karaliste uzņemas tiešas finansiālās sekas, kas nenovēršami iestājas līdz ar to, ka tiek pārtraukta tās dalība šo tiesību aktu piemērošanā.

               (6)

               Tā kā Apvienotā Karaliste nav paziņojusi Padomei savu vēlmi piedalīties Padomes Lēmuma 2008/615/TI (1), Padomes Lēmuma 2008/616/TI (2) un Padomes Pamatlēmuma 2009/905/TI (3) (turpmāk “Prīmes lēmumi”) piemērošanā, to piemērošana attiecībā uz Apvienoto Karalisti tiek pārtraukta ar 2014. gada 1. decembri. Tomēr, ņemot vērā, ka Prīmes lēmumi ir praktiskā un operatīvā ziņā nozīmīgi Savienības sabiedriskajai drošībai un tiesībaizsardzībai, it īpaši noziedzīgu nodarījumu novēršanai, atklāšanai un izmeklēšanai, Padome Lēmumā 2014/836/ES (4) ir noteikusi, ka Apvienotā Karaliste sagatavo pilnīgu īstenošanas ekonomisko pamatojumu un ietekmes novērtējumu, lai izvērtētu, kāda labvēlīga ietekme un praktisks guvums būtu tam, ja Prīmes lēmumi no jauna tiktu piemēroti attiecībā uz Apvienoto Karalisti, un kādi nepieciešamie pasākumi tai būtu jāveic, un ka attiecīgie rezultāti tiek publicēti līdz 2015. gada 30. septembrim. Ja īstenošanas ekonomiskā pamatojuma un ietekmes novērtējuma rezultāti būs pozitīvi, Apvienotā Karaliste līdz 2015. gada 31. decembrim nolems, vai tā nākamo četru nedēļu laikā saskaņā ar protokola (Nr. 36) 10. panta 5. punktu paziņos savu vēlmi turpmāk piemērot Prīmes lēmumus.

               (7)

               Apvienotajai Karalistei no programmas “Noziedzības profilakse un apkarošana”, kas izveidota ar Padomes Lēmumu 2007/125/TI (5), ir piešķirti naudas līdzekļi diviem projektiem, kas saistīti ar Lēmumu 2008/615/TI un Lēmumu 2008/616/TI, no kuriem pirmais ir par Prīmes “DNS biržas” projekta īstenošanu Apvienotajā Karalistē ar Iekšlietu ministrijai piešķirtu maksimālo līdzfinansējumu EUR 961 019 apmērā un otrais par Prīmes pirkstu nospiedumu izvērtēšanu Apvienotajā Karalistē ar Iekšlietu ministrijai piešķirtu maksimālo līdzfinansējumu EUR 547 836 apmērā. Tādējādi finansējuma kopsumma ir EUR 1 508 855.

               (8)

               Ja Apvienotā Karaliste neievēro kādu no termiņiem, kas noteikti Lēmuma 2014/836/ES 2. pantā, vai ja nolemj nepiedalīties Prīmes lēmumu piemērošanā, tiešās finansiālās sekas, kas nenovēršami iestājas līdz ar to, ka tā pārtrauc dalību Prīmes lēmumu piemērošanā, būtu tādas, ka tai ir jāatmaksā naudas summas, kuras Komisija tai ir faktiski samaksājusi no Savienības vispārējā budžeta šo lēmumu īstenošanai.

               (9)

               Saskaņā ar protokola (Nr. 36) 10. panta 4. punkta trešo daļu Apvienotā Karaliste piedalās šā lēmuma pieņemšanā, un lēmums ir tai saistošs,

         IR PIEŅĒMUSI ŠO LĒMUMU.
   1. pants
   Ja Apvienotā Karaliste neievēro kādu no termiņiem, kas noteikti Lēmuma 2014/836/ES 2. pantā, vai nolemj nepiedalīties Prīmes lēmumu piemērošanā, tā Savienības vispārējā budžetā atmaksā naudas summas līdz EUR 1 508 855, kuras tā ir saņēmusi no programmas “Noziedzības profilakse un apkarošana”.
   2. pants
   Šis lēmums stājas spēkā 2014. gada 1. decembrī.

      Briselē, 2014. gada 27. novembrī

            Padomes vārdā –

            priekšsēdētājs

         A. GIACOMELLI

      (1)  Padomes Lēmums 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (OV L 210, 6.8.2008., 1. lpp.).

      (2)  Padomes Lēmums 2008/616/TI (2008. gada 23. jūnijs) par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (OV L 210, 6.8.2008., 12. lpp.).

      (3)  Padomes Pamatlēmums 2009/905/TI (2009. gada 30. novembris) par tādu tiesu ekspertīžu pakalpojumu sniedzēju akreditāciju, kuri veic laboratoriju darbības (OV L 322, 9.12.2009., 14. lpp.).

      (4)  Padomes Lēmums 2014/836/ES (2014. gada 27. novembris), ar ko nosaka nepieciešamus, izrietošus pasākumus un pārejas pasākumus saistībā ar to, ka Lielbritānijas un Ziemeļīrijas Apvienotā Karaliste pārtrauc piemērot konkrētus, pirms Lisabonas līguma stāšanās spēkā pieņemtus Savienības tiesību aktus par policijas un tiesu iestāžu sadarbību krimināllietās (skatīt šā Oficiālā Vēstneša 11. lpp.).

      (5)  Padomes Lēmums 2007/125/TI (2007. gada 12. februāris), ar ko laikposmam no 2007. līdz 2013. gadam kā daļu no Vispārējās programmas “Drošība un brīvību garantēšana” izveido īpašu programmu “Terora aktu un citu ar drošību saistītu risku profilakse, gatavība tiem un to seku pārvarēšana” (OV L 58, 24.2.2007., 7. lpp.).


title: Padomes Lēmums ( 2011. gada 20. septembris ), ar ko ieceļ Eiropas Dzīves un darba apstākļu uzlabošanas fonda valdes locekli un viņa aizstājēju no Maltas

text:
               22.9.2011

               LV

               Eiropas Savienības Oficiālais Vēstnesis

               C 278/2

         PADOMES LĒMUMS
   (2011. gada 20. septembris),
   ar ko ieceļ Eiropas Dzīves un darba apstākļu uzlabošanas fonda valdes locekli un viņa aizstājēju no Maltas
   (2011/0000/)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (EEK) Nr. 1365/75 (1975. gada 26. maijs) par Eiropas Dzīves un darba apstākļu uzlabošanas fonda izveidi (1) un jo īpaši tās 6. pantu,
   ņemot vērā kandidātu sarakstus, ko iesniegušas dalībvalstu valdības un darba ņēmēju un darba devēju organizācijas,
   tā kā:

               (1)

               Padome ar 2010. gada 22. novembra Lēmumu (2) un 2011. gada 7. marta Lēmumu (3) ir iecēlusi locekļus un viņu aizstājējus Eiropas Dzīves un darba apstākļu uzlabošanas fonda valdē laikposmam no 2010. gada 1. decembra līdz 2013. gada 30. novembrim, izņemot dažus locekļus un viņu aizstājējus.

               (2)

               Maltas valdība ir izvirzījusi kandidātus abiem brīvajiem amatiem,

         IR PIEŅĒMUSI ŠO LĒMUMU.
   1. pants
   Par Eiropas Dzīves un darba apstākļu uzlabošanas fonda valdes locekli un viņa aizstājēju laikposmam līdz 2013. gada 30. novembrim ar šo ieceļ šādas personas:
   I.   VALDĪBAS PĀRSTĀVJI

               Valsts

               Loceklis

               Aizstājējs

               Malta

                  Noel VELLA kungs

                  Sylvia GAUCI kundze

         2. pants
   Vēl neizvirzītos locekļus un viņu aizstājējus Padome iecels vēlāk.
   3. pants
   Šis lēmums stājas spēkā tā pieņemšanas dienā.

      Briselē, 2011. gada 20. septembrī

            Padomes vārdā –

            priekšsēdētājs

         M. SAWICKI

      (1)  OV L 139, 30.5.1975., 1. lpp.

      (2)  OV C 322, 27.11.2010., 8. lpp.

      (3)  OV C 83, 17.3.2011., 4. lpp.


title: Padomes Lēmums (2001. gada 19. marts) par Eiropas Kopienas un Bulgārijas Republikas nolīguma, ar ko paredz dažus nosacījumus kravu autopārvadājumiem un kombinēto pārvadājumu veicināšanai, noslēgšanuDokuments attiecas uz EEZ.

text:
Svarīgs juridisks paziņojums

|

32001D0265

Oficiālais Vēstnesis L 108 , 18/04/2001 Lpp. 0004 - 0005

		Padomes Lēmums(2001. gada 19. marts)par Eiropas Kopienas un Bulgārijas Republikas nolīguma, ar ko paredz dažus nosacījumus kravu autopārvadājumiem un kombinēto pārvadājumu veicināšanai, noslēgšanu(Dokuments attiecas uz EEZ)(2001/265/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 71. un 93. pantu saistībā ar 300. panta 3. punkta otro daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā:(1) Noslēdzot Eiropas Kopienas un Bulgārijas Republikas nolīgumu, ar ko paredz dažus nosacījumus kravu autopārvadājumiem un kombinēto pārvadājumu veicināšanai, (še turpmāk — "Nolīgums"), tiek nodrošināti attiecīgi līdzekļi turpmākai transporta attiecību attīstībai starp līgumslēdzējām pusēm.(2) Nolīguma slēgšana sekmēs vienmērīgu iekšējā tirgus darbību, jo veicinās to, ka iekšējie pārvadājumi starp Grieķiju un citām dalībvalstīm notiek tranzītā caur Bulgārijas Republiku, un tādējādi ļaus veikt Kopienas iekšējo tirdzniecību ar mazākajām iespējamām izmaksām sabiedrībai kopumā un samazināt līdz minimumam administratīvos un tehniskos šķēršļus, kas to ietekmē.(3) Nolīguma slēgšana veicina kombinētā transporta izmantošanu, kā arī vides aizsardzību.(4) Nolīgums jāapstiprina Kopienas vārdā,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Eiropas Kopienas un Bulgārijas Republikas nolīgumu, ar ko paredz dažus nosacījumus kravu autopārvadājumiem un kombinēto pārvadājumu veicināšanai.Nolīguma teksts ir pievienots šim lēmumam.2. pantsPadomes priekšsēdētājs sniedz Nolīguma 19. pantā paredzēto paziņojumu.3. pantsKomisija, kurai palīdz Padomes locekļi, pārstāv Kopienu Kopienas un Bulgārijas Transporta komitejā (še turpmāk — "Komiteja"), kas izveidota saskaņā ar Nolīguma 13. pantu.Nostāju, kas Kopienai jāpieņem Komitejā, pieņem Padome pēc Komisijas priekšlikuma ar kvalificētu balsu vairākumu. Padome pieņem lēmumu ar vienkāršu balsu vairākumu, ja Komitejas ierosinātais lēmums attiecas uz Komitejas reglamentu.Komitejas pieņemtos lēmumus publicē Eiropas Kopienu Oficiālajā Vēstnesī.4. pantsŠo lēmumu publicē Eiropas Kopienu Oficiālajā Vēstnesī.Briselē, 2001. gada 19. martāPadomes vārdā —priekšsēdētājaM. Winberg[1] OV 89 E, 28.3.2000., 52. lpp.[2] Atzinums sniegts 25.10.2000. (Oficiālajā Vēstnesī vēl nav publicēts).--------------------------------------------------Eiropas Kopienas un Bulgārijas Republikas nolīgums,ar ko paredz dažus nosacījumus kravu autopārvadājumiem un kombinēto pārvadājumu veicināšanaiEIROPAS KOPIENA, še turpmāk "Kopiena",no vienas puses, unBULGĀRIJAS REPUBLIKA, še turpmāk "Bulgārija",no otras puses,še turpmāk "līgumslēdzējas puses",IEVĒROJOT 1993. gada 8. martā noslēgto Eiropas Līgumu par asociācijas izveidošanu starp Eiropas Kopienām un to dalībvalstīm, no vienas puses, un Bulgārijas Republiku, no otras puses, un jo īpaši tā 57. panta 3. punktu;IEVĒROJOT to, ka saistībā ar iekšējā tirgus izveidi un kopējās transporta politikas īstenošanu Kopienai tas ir svarīgi, lai tiktu gādāts par to, lai Kopienas preču tranzītu caur Bulgāriju varētu veikt iespējami ātri un efektīvi, bez traucējumiem un diskriminācijas;IEVĒROJOT to, ka Bulgārija ir ieinteresēta attiecībā uz Kopienu turpmāk attīstīt esošās savstarpējās tiesības un pienākumus attiecībā uz piekļuvi pārvadājumu tirgum un tranzītam, kas ir pirmais solis ceļā uz iekšzemes transporta nolīguma noslēgšanu kā paredzēts iepriekšminētajā Eiropas Līgumā;IEVĒROJOT cita starpā to, ka ir jāgādā par to, lai koordinēti tiktu attīstītas transporta plūsmas starp līgumslēdzēju pušu teritorijām un caur tām, jo īpaši, ieviešot un attīstot tādu koordinētu pasākumu kompleksu attiecībā uz autopārvadājumiem un kombinētiem pārvadājumiem, kuru pamatā ir konkurence, veicinot videi nekaitīgu transportlīdzekļu izmantošanu un ievērojot ilglaicīgas mobilitātes principu,IR VIENOJUŠĀS PAR TURPMĀKO.I SADAĻAMĒR-IS, DARBĪBAS JOMA UN DEFINĪCIJAS1. pantsMērķisŠā nolīguma mērķis ir veicināt sadarbību starp līgumslēdzējām pusēm attiecībā uz kravu pārvadājumiem, un jo īpaši autotransporta plūsmu pa tranzīta maršrutiem, un šajā nolūkā gādāt par to, lai koordinēti tiktu attīstīts transports starp līgumslēdzēju pušu teritorijām un caur tām.2. pantsDarbības joma1. Sadarbība attiecas uz kravu autopārvadājumiem un kombinētiem pārvadājumiem.2. Šajā sakarā šis nolīgums jo īpaši attiecas uz:- piekļuvi tranzīta satiksmes tirgum kravu autopārvadājumu jomā,- juridiskiem un administratīviem atbalsta pasākumiem, ieskaitot tirdzniecības, nodokļu, sociālos un tehniskos pasākumus,- sadarbību nolūkā attīstīt transporta sistēmu, kas inter alia apmierina ekoloģiskās prasības,- regulāru informācijas apmaiņu par pārmaiņām līgumslēdzēju pušu transporta politikā.3. pantsDefinīcijasŠajā nolīgumā ir spēkā šādas definīcijas:a) "tranzīta satiksme": pa autoceļu veikts brauciens, šķērsojot vienu vai vairākas Kopienas dalībvalstis vai Bulgārijas teritoriju neatkarīgi no tā, vai tas veikts transportlīdzeklī ar kravu vai bez tās, neveicot iekraušanu vai izkraušanu šajās teritorijās;b) "kombinētie pārvadājumi": kravu pārvadājumi starp līgumslēdzēju pušu teritorijām vai caur tām ar kravas automobili, piekabi, puspiekabi, ar vilcēju vai bez tā, ar maināmu virsbūvi vai bez tās, ar 20 pēdu vai lielāku konteineru vai bez tā, kad brauciena sākuma vai beigu posmā lieto autoceļu, bet atlikušajā posmā — dzelzceļu, iekšzemes ūdensceļus vai jūru, ja šis posms taisnā līnijā pārsniedz 100 km, un kad brauciena sākuma vai beigu posmu pa autoceļu veic vai nu- starp kravas iekraušanas punktu un tuvāko piemēroto iekraušanas dzelzceļa staciju, sākuma posmam, un starp tuvāko piemēroto izkraušanas dzelzceļa staciju un kravas izkraušanas punktu, beigu posmam, vai- rādiusā, kas nepārsniedz 150 km taisnā līnijā, ap iekšējo ūdensceļu ostu vai jūras ostu, kur veikta iekraušana vai izkraušana;c) "autotransporta līdzeklis": mehānisks transportlīdzeklis, kas reģistrēts vienas vai otras līgumslēdzējas puses teritorijā, vai tādu sakabināto transportlīdzekļu apvienojums, no kuriem vismaz mehāniskais transportlīdzeklis ir reģistrēts vienas vai otras līgumslēdzējas puses teritorijā un kuri paredzēti vienīgi kravu pārvadājumiem;d) "lietošanas maksa": īpaša apjoma maksājums, kas dod tiesības kādam autotransporta līdzeklim lietot konkrētu infrastruktūru kādā noteiktā laikposmā;e) "ceļa nodeva": konkrētas summas maksājums attiecībā uz autotransporta līdzekli, kas pārvietojas starp diviem infrastruktūras punktiem; šo summu nosaka pēc veiktā attāluma un transportlīdzekļa kategorijas.II SADAĻAKOMBINĒTIE PĀRVADĀJUMI4. pantsVispārīgi noteikumiLīgumslēdzējas puses pieņem savstarpēji saskaņotus pasākumus, kas vajadzīgi, lai attīstītu un veicinātu kombinētos pārvadājumus, vienlaicīgi nodrošinot to, ka ievērojama attiecīgo starptautisko pārvadājumu daļa tiek veikta apstākļos, kuros videi nodarītais kaitējums ir iespējami mazāks.5. pantsAtbalsta pasākumiLīgumslēdzējas puses veic visus pasākumus, kas vajadzīgi kombinēto pārvadājumu konkurētspējas uzlabošanai, un, jo īpaši,a) pasākumus, kas mudinātu lietotājus un nosūtītājus izmantot kombinētos pārvadājumus,- ceļot visu veidu kombinēto pārvadājumu konkurētspēju attiecībā pret autotransportu, izmantojot finansiālo atbalstu, ko Kopiena vai Bulgārija sniedz jauniem kombinēto pārvadājumu projektiem,- veicinot kombinētos pārvadājumus bez pavadības un, jo īpaši, maināmu virsbūvju, konteineru un puspiekabju lietošanu,- no kvotu un atļauju sistēmām atbilstīgi atbrīvojot autopārvadājumu sākuma un/vai beigu posmus, kas ir kombinēto pārvadājumu būtiska daļa,- paredzot iespēju piešķirt nodokļu samazinājumu autotransporta līdzekļiem gadījumā, kad tie tiek izmantoti kombinētos pārvadājumos,- palielinot kombinēto pārvadājumu ātrumu un drošumu, un jo īpaši,i) sekmējot to, ka kombinētie pārvadājumi tiek intensificēti jeb palielināts to skaits saskaņā ar nosūtītāju un klientu vajadzībām,ii) sekmējot gaidīšanas laika samazināšanu terminālos un paaugstinot to produktivitāti,iii) vienkāršojot pārbaudes, kas uz robežām tiek veiktas attiecībā uz kombinētiem pārvadājumiem, tiklīdz iespējams šīs visu preču pārbaudes pārceļot uz kombinēto pārvadājumu termināliem, izņemot preces, uz ko attiecas veterinārās un fitosanitārās pārbaudes,- nodrošinot to, ka gadījumā, kad termināli tiek finansēti, izmantojot sabiedriskos līdzekļus, arī kopīgiem spēkiem, piekļuve tiem tiktu regulēta pēc vienādiem visiem piemērojamiem nosacījumiem,- vajadzības gadījumā paredzot iespēju, ka līgumslēdzēju pušu kompetentās iestādes autotransporta tranzīta atļaujas saskaņā ar 6. panta 2. punktu transportuzņēmējiem piešķir prioritāri atkarībā no tā, cik lielā mērā tie ir izmantojuši kombinētos pārvadājumus, pamatojoties uz līgumslēdzēju pušu rīcībā esošajiem statistikas datiem,- gadījumā, kad tas ir vajadzīgs, lai nodrošinātu atbilstību sliežu platumiem, apsverot specializētā kombinēta transporta aprīkojuma svaru, izmērus un tehniskos parametrus, kā arī koordinētu rīcību, lai pasūtītu un ieviestu šo aprīkojumu atbilstoši satiksmes apjomam;b) pasākumus, saskaņā ar ko pēc pieprasījuma tiktu sniegta pieejamā informācija par jauniem kombinēto pārvadājumu pasākumiem, ieskaitot tehnoloģiju pētniecības projektus, ko finansē vai līdzfinansē kāda līgumslēdzēja puse, izmantojot īsu īstenojuma pārskata ziņojumu, kurā izklāstīts pasākuma vai tehnoloģiskā projekta saturs, rezultāti un ietekme;c) pasākumus, saskaņā ar ko tiktu izveidota piemērota infrastruktūra:- ieviešot UIC C1 gabarītu attiecībā uz galvenajām jaunajām līnijām un pārveidojot galvenās esošās līnijas kā minimums atbilstoši B gabarītam (saskaņā ar lēmumu 1991. gada 1. februārī noslēgtajā Eiropas Līgumā par nozīmīgākajām starptautiskā kombinētā transporta līnijām un ar tām saistītiem objektiem — AGTC), ja nevar sasniegt tīklu savietojamību citiem līdzekļiem,- novēršot sastrēgumus uz kombinētā transporta terminālu pievadceļiem, lai veicinātu kombinēto pārvadājumu izmantošanu;d) pasākumus, ar kuriem paredzētas šādas darbības:- izvērtējums, attiecībā uz iespējām pieļaut to, ka kombinēto pārvadājumu sākuma un beigu posmos izmantotu 44 tonnu transportlīdzekļus ar sešām asīm,- izņēmumu piemērošana, ņemot vērā braukšanas ierobežojumus nedēļas nogalēs un brīvdienās, attiecībā uz kombinētiem pārvadājumiem sākuma un beigu posmos,- tādas atļaujas ieviešana jauna nolīguma sakarā, kura kombinēto pārvadājumu veicējiem nodrošinātu savstarpēju piekļuvi dzelzceļiem.III SADAĻAAUTOTRANSPORTS6. pantsVispārīgie noteikumi1. Sākotnēji un neierobežojot šā panta 2. punktu, attiecībā uz savstarpēju piekļuvi pārvadājumu tirgiem līgumslēdzējas puses vienojas saglabāt esošās tiesības, kas izriet no divpusējiem nolīgumiem vai citiem divpusējiem noteikumiem, ko savā starpā noslēgušas katra no Kopienas dalībvalstīm un Bulgārija.Tomēr, kamēr līgumslēdzējas puses savā starpā nav noslēgušas līgumu par piekļuvi autopārvadājumu tirgum kā paredzēts 7. pantā, Bulgārija sadarbojas ar Kopienas dalībvalstīm, lai vajadzības gadījumā grozītu šos divpusējos nolīgumus un/vai noteikumus nolūkā pielāgot tos šim nolīgumam.2. Papildus atļaujām, ko paredz šā panta 1. punktā raksturotie režīmi, līgumslēdzējas puses vienojas par to, ka no dienas, kad šis nolīgums stājas spēkā, katru kalendāra gadu tiek piešķirta piekļuve kravas transportlīdzekļu tranzīta satiksmei Kopienas dalībvalstu un Bulgārijas teritorijā, izmantojot šādas atļaujas:a) Kopiena saņems:13000 atļaujas, kas derīgas Bulgārijā;b) Bulgārija saņems:6000 Kopienas dalībvalstīs derīgas atļaujas ar pielīmētām uzlīmēm;c) Bulgārija saņems:3000 uzlīmes attiecībā uz katru Kopienas dalībvalsti;d) apakšpunktos a) un b) minētās atļaujas atbilst paraugiem attiecīgi 1a pielikumā un 1b pielikumā;e) apakšpunktā c) minētās uzlīmes atbilst paraugam 1c pielikumā;f) apakšpunktos a) un b) minētās atļaujas Bulgārijas kompetentajām iestādēm vai, Kopienas gadījumā, tās dalībvalstu kompetentajām iestādēm piegādā Komisijas dienesti. Kompetentās iestādes aizpilda atļaujas, izņemot ailes "Mehāniskā transportlīdzekļa reģistrācijas Nr.", "Turpbrauciens" un "Atpakaļbrauciens", un izsniedz tās attiecīgajiem pārvadājumu veicējiem par maksu, kas sedz tikai pieņemamus administratīvos izdevumus;g) apakšpunktā c) minētās uzlīmes Bulgārijas kompetentajām iestādēm piegādā Komisijas dienesti. Minētās uzlīmes uzlīmē atļaujai pirms tās izmantošanas, lai norādītu, attiecībā uz kuru Kopienas dalībvalsti vai dalībvalstīm atļauja ir derīga;h) līgumslēdzējas puses vienojas par to, ka a) un b) apakšpunktā minēto atļauju izmantošanai neiekasē nekādus nodokļus vai tamlīdzīgus maksājumus;i) atļaujas un uzlīmes ir derīgas vienu kalendāro gadu līdz nākamā gada 31. janvārim, un tās var izmantot tikai vienam turpbraucienam un vienam atpakaļbraucienam.3. Šā panta 2. punktā minētās atļaujas var izmantot tikai transportlīdzekļiem, kas atbilst vismaz standartiem EURO 1 vai "videi nekaitīga kravas automobiļa sertifikāta" noteikumiem, kuri izklāstīti 4. pielikumā. Pierādījumu, kas apliecina šo noteikumu izpildi, glabā transportlīdzeklī visa brauciena laikā.4. Ja diena, kad nolīgums stājas spēkā saskaņā ar 19. pantu, nav 1. janvāris, attiecībā uz kalendāro gadu, kurā stājas spēkā nolīgums, šā panta 2. punktā noteikto atļauju un uzlīmju skaitu samazina proporcionāli.5. Līgumslēdzēju pušu kompetentās iestādes izsniedz atļaujas kravu pārvadāšanai saskaņā ar šo nolīgumu un tikai pārvadātājiem, kuriem saskaņā ar attiecīgās līgumslēdzējas puses tiesību aktiem ir atļauts sniegt starptautiskā autopārvadājumu pakalpojumus. Atļauja jāglabā transportlīdzeklī. Izmantojot sakabinātus transportlīdzekļus, atļaujai jābūt mehāniskajā transportlīdzeklī. Tā attiecas uz sakabinātajiem transportlīdzekļiem arī tad, ja piekabe vai puspiekabe nav reģistrēta uz atļaujas turētāja vārda vai reģistrēta citā valstī.6. Līgumslēdzējas puses atturas no jebkādas vienpusējas rīcības, kas varētu radīt Kopienas un Bulgārijas transportuzņēmēju vai transportlīdzekļu diskrimināciju. Katra līgumslēdzēja puse veic visus nepieciešamos pasākumus, lai sekmētu šajā nolīgumā minētos autopārvadājumus uz pašas teritoriju vai caur to.7. pantsPiekļuve tirgumLīgumslēdzējas puses, prioritāri un ņemot vērā, ka Bulgārija ir pieņēmusi Kopienas fiskālos, sociālos un tehniskos noteikumus, apņemas sadarboties, lai ieviestu kopīgu noteikumu sistēmu, kas nākotnē regulētu piekļuvi kopīgajam līgumslēdzēju pušu autopārvadājumu tirgum.8. pantsFiskāli noteikumiJa pārvadājumi tiek veikti saskaņā ar šo nolīgumu:1) līgumslēdzējas puses nodrošina, ka, autotransporta līdzekļus apliekot ar nodokļiem, ceļu nodevām vai kāda cita veida maksājumiem par autotransporta infrastruktūras lietošanu, tiek piemērots nediskriminēšanas princips, t.i., tos nediskriminē pilsonības vai uzņēmējdarbības vietas dēļ;2) autotransporta līdzekļus, kurus reģistrējusi viena līgumslēdzēja puse, atbrīvo no visiem transportlīdzekļu nodokļiem un maksājumiem, ar ko apliek transportlīdzekļu apriti vai valdījumu, kā arī no visiem īpašajiem nodokļiem vai maksājumiem, ar ko apliek transporta pakalpojumus otras līgumslēdzējas puses teritorijā.Autotransporta līdzekļus neatbrīvo no nodokļiem un maksājumiem par degvielu, ceļu nodevām un maksas par infrastruktūras lietošanu;3) līgumslēdzējas puses nodrošina, ka ceļu nodevas un jebkuru cita veida lietošanas maksu nevar uzlikt vienlaicīgi par viena ceļa posma lietošanu. Tomēr līgumslēdzējas puses tāpat var uzlikt ceļu nodevas, kad maksājumus iekasē par tiltu, tuneļu un kalnu pāreju lietošanu;4) še turpmāk minētos elementus atbrīvo no muitas nodokļiem, pārējiem visu veidu nodokļiem un maksājumiem:a) degviela, kas ir autotransporta līdzekļu degvielas tvertnēs, brīdī, kad to ieved otras līgumslēdzējas puses teritorijā, ja degvielas tvertnes ir tvertnes, ko ražotājs paredzējis attiecīgā tipa autotransporta līdzekļiem;b) degviela piekabju un puspiekabju degvielas tvertnēs, ko izmanto dzesinātāju dzesēšanas sistēmās;c) smērvielas daudzumā, kas nepieciešams brauciena laikā;d) rezerves daļas un rīki, kas nepieciešami transportlīdzekļa remontam, kas salūzis, veicot starptautisku autopārvadājumu. Nomainītās rezerves daļas ir jāizved atpakaļ vai jāiznīcina otras līgumslēdzējas puses kompetentās muitas iestādes uzraudzībā;5) neierobežojot 2. punkta otro daļu, ja transportlīdzekļa svars, gabarīti vai ass slodze pārsniedz Bulgārijas teritorijā spēkā esošo maksimālo pieļaujamo līmeni, bet transportlīdzeklis atbilst noteikumiem, kas izklāstīti Padomes Direktīvā 96/53/EK par svaru un gabarītiem, uz transportlīdzekli neattiecas nekādi īpaši maksājumi, ja tas pārvietojas pa 5. pielikumā norādītajiem galvenajiem tranzīta maršrutiem Bulgārijā.9. pantsNoteikumi sociālajā jomāŠā nolīguma līgumslēdzējas puses īsteno 1970. gada 1. jūlija Eiropas Līgumu attiecībā uz transportlīdzekļu apkalpju darbu starptautiskajos autopārvadājumos (AETR), tādā variantā, kāds ir spēkā brīdī, kad stājas spēkā šis nolīgums, vai piemēro noteikumus, kas ir identiski Padomes Regulai (EEK) Nr. 3820/85 un Regulai (EEK) Nr. 3821/85 ar vēlākiem grozījumiem.10. pantsTehniskie noteikumi1. Bulgārija pieņem pasākumus, kas ir līdzvērtīgi tiem, kas norādīti 2. pielikumā, līdz šā nolīguma stāšanās spēkā brīdim, un pasākumus, kas ir līdzvērtīgi tiem, kas norādīti 3. pielikumā, divu gadu laikā pēc šā nolīguma stāšanās spēkā.2. Šā nolīguma līgumslēdzējas puses īsteno 1957. gada 30. septembrī noslēgto Eiropas Nolīgumu par starptautiskiem bīstamo kravu autopārvadājumiem (ADR), tādā variantā, kāds ir spēkā brīdī, kad stājas spēkā šis nolīgums.3. Bulgārija, pamatojoties uz Kopienas noteikumiem, cenšas saskaņot savus tiesību aktus par ātrbojīgo preču, dzīvu dzīvnieku un bīstamo kravu pārvadāšanu.4. Līgumslēdzējas puses apkopo pieredzi un apmainās ar informāciju par saviem tiesību aktiem, lai uzlabotu satiksmes plūsmu un drošību maksimālās slodzes laikposmos (nedēļas nogalēs, valsts svētku dienās, tūrisma sezonā).5. Līgumslēdzējas puses sadarbojas, lai veicinātu to, ka tiek ieviestas, attīstītas un koordinētas savietojamas autosatiksmes informācijas sistēmas.6. Līgumslēdzējas puses arī cenšas saskaņot vadītājiem sniedzamo tehnisko palīdzību, būtiskas informācijas izplatīšanu par satiksmi un avārijas dienestiem, ieskaitot neatliekamās palīdzības dienestus un citus pakalpojumus, kas ir svarīgi vadītājiem.IV SADAĻAFORMALITĀŠU VIENKĀRŠOŠANA11. pantsFormalitāšu vienkāršošana1. Līgumslēdzējas puses vienojas vienkāršot formalitātes attiecībā uz tādu preču plūsmu, ko pārvadā saskaņā ar šo nolīgumu.2. Līgumslēdzējas puses vienojas sākt sarunas, lai noslēgtu nolīgumu nolūkā atvieglot pārbaudes un formalitātes attiecībā uz preču pārvadājumiem.3. Līgumslēdzējas puses vienojas par kopīgu rīcību pēc vajadzības nolūkā pieņemt turpmākus vienkāršošanas pasākumus vai veicināt to pieņemšanu.V SADAĻANOBEIGUMA NOTEIKUMI12. pantsJomas paplašināšanaJa, pamatojoties uz šā nolīguma piemērošanas pieredzi, viena no līgumslēdzējām pusēm secina, ka citi pasākumi, kas neietilpst šā nolīguma darbības jomā, varētu sekmēt koordinētu Eiropas transporta politiku un jo īpaši varētu palīdzēt atrisināt tranzīta satiksmes problēmas, tā sniedz ierosinājumus otrai līgumslēdzējai pusei šajā sakarā.13. pantsApvienotā komitejaPar sadarbību atbildīgā organizācija ir apvienota komiteja, kas saukta par "Kopienas un Bulgārijas transporta komiteju". Komiteja:- tiek veidota tā, ka tajā ietilpst Kopienas un Bulgārijas iecelti pārstāvji,- sanāk pēc vienas vai otras līgumslēdzējas puses pieprasījuma pārmaiņus katras līgumslēdzējas puses teritorijā,- apstiprina savu reglamentu,- pieņem lēmumus, savstarpēji vienojoties,- nodrošina šā nolīguma pienācīgu īstenošanu un, jo īpaši,a) izskata iespējas sadarbībai un kombinēto pārvadājumu veicināšanai, un vismaz ik pēc diviem gadiem pārskata šo mērķu sasniegšanā gūtos panākumus;b) pārskata šā nolīguma pielikumus vismaz ik pēc diviem gadiem;c) izšķir visus strīdus, kas varētu rasties, piemērojot un interpretējot šo nolīgumu. Nesaskaņu gadījumā lēmuma pieņemšanu atliek līdz nākamajai apvienotās komitejas sanāksmei, kas notiek divu mēnešu laikā pēc jautājuma iesniegšanas dienas saskaņā ar nosacījumiem, kas paredzami tās reglamentā;d) koordinē uzraudzību, prognozes un cita veida statistikas darbu, kas attiecas uz starptautiskajiem autopārvadājumiem un kombinētiem pārvadājumiem un jo īpaši autotransporta plūsmu pa tranzīta maršrutiem;e) pēc vajadzības pieņem pasākumus attiecībā uz šā nolīguma noteikumu tehniskiem pielāgojumiem;f) izstrādā ieteikumus par varbūtēju atļauju/uzlīmju skaita palielināšanu;g) pēc vajadzības apspriež visus citus jautājumus, kas attiecas uz šā nolīguma īstenošanu.14. pantsPārkāpumi1. Ja autotransporta līdzeklis vai šāda transportlīdzekļa vadītājs pārkāpj šā nolīguma noteikumus, tās līgumslēdzējas puses kompetentā iestāde, kuras teritorijā izdarīts pārkāpums, var paziņot par pārkāpumu otras līgumslēdzējas puses kompetentajai iestādei, kas var veikt pasākumus kā paredzēts tās tiesību aktos.2. Kompetentā iestāde, kas saņem šādu paziņojumu, pēc iespējas drīz informē otras līgumslēdzējas puses kompetento iestādi par veiktajiem pasākumiem.3. Šā panta noteikumi neskar likumīgas sankcijas, ko var būt piemērojušas tiesas vai izpildvaras iestādes Eiropas Kopienas dalībvalstī vai Bulgārijā, atkarībā no tā, kurā teritorijā pieļauts pārkāpums.15. pantsNolīguma darbības laiksŠo nolīgumu noslēdz uz pieciem gadiem. Ja ar paziņojumu sešus mēnešus pirms šā laikposma beigām neviena no līgumslēdzējām pusēm nolīgumu nedenonsē, to automātiski pagarina vēl uz trijiem gadiem.16. pantsNolīguma denonsēšanaKatra puse var denonsēt šo nolīgumu, par to paziņojot otrai pusei sešus mēnešus iepriekš.17. pantsPielikumiPielikumi ir šā nolīguma sastāvdaļa.18. pantsValodasŠis nolīgums ir sastādīts divos eksemplāros angļu, dāņu, franču, grieķu, holandiešu, itāļu, portugāļu, somu, spāņu, vācu, zviedru un bulgāru valodā, un visi teksti ir vienlīdz autentiski.19. pantsStāšanās spēkāŠo nolīgumu noslēdz saskaņā ar līgumslēdzēju pušu pašu procedūrām. Tas stājas spēkā otrā mēneša pirmajā dienā pēc dienas, kad līgumslēdzējas puses viena otrai ir paziņojušas par šim nolūkam nepieciešamo procedūru izpildi.Hecho en Bruselas, el veintiseis de julio del año dos mil.Udfærdiget i Bruxelles den seksogtyvende juli to tusind.Geschehen zu Brüssel am sechsundzwanzigsten Juli zweitausend.Έγινε στις Βρυξέλλες, στις είκοσι έξι Ιουλίου δύο χιλιάδες.Done at Brussels on the twenty-sixth day of July in the year two thousand.Fait à Bruxelles, le vingt-six juillet deux mille.Fatto a Bruxelles, addì ventisei luglio duemila.Gedaan te Brussel, da zesentwintigste juli tweeduizend.Feito em Bruxelas, em vinte e seis de Julho de dois mil.Tehty Brysselissä kahdentenakymmenentenäkuudentena päivänä heinäkuuta vuonna kaksituhatta.Som skedde i Bryssel den tjugosjätte juli tjugohundra.Подписано на 26 юли 2000 г. в Брюксел+++++ TIFF ++++++++++ TIFF +++++Por la Comunidad EuropeaFor Det Europæiske FællesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar3а Република България--------------------------------------------------


title: 2010/812/ES: Eiropas Parlamenta un Padomes Lēmums ( 2010. gada 15. decembris ) par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2010/023 ES/ Lear )

text:
               28.12.2010

               LV

               Eiropas Savienības Oficiālais Vēstnesis

               L 342/24

         EIROPAS PARLAMENTA UN PADOMES LĒMUMS
   (2010. gada 15. decembris)
   par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2010/023 ES/Lear)
   (2010/812/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanas fondu (EGF) izveidoja, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu viņiem no jauna iesaistīties darba tirgū.

               (2)

               Attiecībā uz pieteikumiem, kas iesniegti, sākot no 2009. gada 1. maija, EGF darbības joma ir paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot EUR 500 miljonu maksimālo apjomu gadā.

               (4)

               Spānija 2010. gada 23. jūlijā iesniedza pieteikumu izmantot EGF līdzekļus saistībā ar atlaišanas gadījumiem uzņēmumā Lear un 2010. gada 10. augustā iesniedza papildu informāciju. Šis pieteikums atbilst Regulas (EK) Nr. 1927/200610. pantā minētajām prasībām par finansiālā ieguldījuma noteikšanu. Tādēļ Komisija ierosina šajā nolūkā piešķirt EUR 382 200.

               (5)

               Tādēļ EGF līdzekļi ir jāizmanto, lai sniegtu finansiālu ieguldījumu saistībā ar Spānijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2010. finanšu gada vispārējā budžetā izmanto Eiropas Globalizācijas pielāgošanas fonda līdzekļus, lai piešķirtu EUR 382 200 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2010. gada 15. decembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         O. CHASTEL

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.


title: Padomes Lēmums 2012/325/KĀDP ( 2012. gada 25. jūnijs ), ar ko pagarina pilnvaru termiņu Eiropas Savienības īpašajam pārstāvim Sudānā un Dienvidsudānā

text:
               26.6.2012

               LV

               Eiropas Savienības Oficiālais Vēstnesis

               L 165/49

         PADOMES LĒMUMS 2012/325/KĀDP
   (2012. gada 25. jūnijs),
   ar ko pagarina pilnvaru termiņu Eiropas Savienības īpašajam pārstāvim Sudānā un Dienvidsudānā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 31. panta 2. punktu un 33. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2010. gada 11. augustā pieņēma Lēmumu 2010/450/KĀDP (1), ar ko Rosalind MARSDEN kundzi ieceļ par Eiropas Savienības īpašo pārstāvi (ESĪP) Sudānā.

               (2)

               Padome 2011. gada 1. augustā pieņēma Lēmumu 2011/499/KĀDP (2), ar kuru grozīja ESĪP pilnvaras un nosaukumu, ņemot vērā to, ka Dienvidsudāna ir pasludinājusi savu neatkarību. ESĪP pilnvaru termiņš beidzas 2012. gada 30. jūnijā.

               (3)

               ESĪP pilnvaru termiņš būtu jāpagarina vēl par 12 mēnešiem.

               (4)

               ESĪP pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Eiropas Savienības īpašais pārstāvis
   Ar šo ESĪP Sudānā un Dienvidsudānā Rosalind MARSDEN kundzes pilnvaru termiņš tiek pagarināts līdz 2013. gada 30. jūnijam. ESĪP pilnvaras var tikt izbeigtas agrāk, ja Padome pēc Savienības Augstā pārstāvja ārlietās un drošības politikas jautājumos (AP) priekšlikuma pieņem šādu lēmumu.
   2. pants
   Politikas mērķi
   ESĪP pilnvaru pamatā ir Savienības politikas mērķi attiecībā uz Sudānu un Dienvidsudānu, proti, lai – strādājot kopā ar to valdībām, Āfrikas Savienību (ĀS) un Apvienoto Nāciju Organizāciju (ANO), kā arī citām valsts, reģionālām un starptautiskām ieinteresētajām personām - nodrošinātu Sudānas un Dienvidsudānas mierīgu līdzāspastāvēšanu, kuras pamatā ir princips – divas stabilas, miermīlīgas un pārtikušas valstis. Savienības politikas mērķi ietver aktīvu piedalīšanos atlikušo jautājumu atrisināšanā saistībā ar Vispārējā miera nolīgumu (VMN) un laikposmu pēc VMN un atbalsta sniegšanu pusēm, lai tās varētu īstenot pasākumus, par kuriem ir panākta vienošanās; atbalstīt centienus stabilizēt trauslo situāciju ziemeļu un dienvidu robežas zonā; sekmēt iestāžu veidošanu un veicināt stabilitāti, drošību un attīstību Dienvidsudānā; veicināt politisku risinājumu Dārfūras konfliktam; veicināt centienus atrisināt konfliktu Dienvidkordofānā un Zilās Nīlas pavalstīs; veicināt demokrātiskas pārvaldes, atbildības un cilvēktiesību ievērošanu, tostarp sekmēt sadarbību ar Starptautisko Krimināltiesu; arvien vairāk iesaistīties Austrumsudānā; un uzlabot humānās palīdzības pieejamību visā Sudānā un Dienvidsudānā.
   ESĪP pilnvaru pamatā ir arī Savienības politikas mērķis palīdzēt mazināt un novērst draudus, ko Dienvidsudānas un plašāka reģiona stabilitātei rada Svētā pretošanās armija (LRA).
   3. pants
   Pilnvaras
   Lai sasniegtu politikas mērķus, ESĪP ir pilnvarots:

               a)

               uzturēt sakarus ar Sudānas valdību, Dienvidsudānas valdību, Sudānas un Dienvidsudānas politiskajām partijām, Sudānas un Dienvidsudānas bruņotajām un nemiernieku kustībām, kā arī pilsonisko sabiedrību un nevalstiskajām organizācijām, lai sasniegtu Savienības politikas mērķus;

               b)

               cieši sadarboties ar ANO, tostarp ANO misiju Dienvidsudānā (UNMISS), ANO Pārejas posma drošības spēkiem Abjejā (UNISFA) un ANO īpašo sūtni, ĀS un jo īpaši ĀS Augsta līmeņa īstenošanas darba grupu Sudānai (AUHIP), ĀS un ANO kopīgo misiju Dārfūrā (UNAMID), Arābu valstu līgu (LAS), Starpvaldību attīstības iestādi (IGAD) un citām vadošām reģionālām un starptautiskām ieinteresētām personām;

               c)

               attiecīgā gadījumā pārstāvēt Savienību un veicināt tās politikas mērķus un nostājas starptautiskos un sabiedriskos forumos;

               d)

               palīdzēt veicināt uz Sudānu un Dienvidsudānu vērstās Savienības politikas saskaņotību un efektivitāti, vienlaikus veicinot saskaņotu starptautisko pieeju abām minētajām valstīm;

               e)

               dot ieguldījumu AUHIP vadītajos starptautiska mēroga starpniecības centienos ar mērķi palīdzēt Sudānai un Dienvidsudānai panākt vienošanos attiecībā uz neatrisinātajiem jautājumiem par laikposmu pēc VMN un rast iekļaujošu politisku risinājumu notiekošajam konfliktam Dienvidkordofānā un Zilās Nīlas pavalstīs;

               f)

               atbalstīt to jautājumu īstenošanu, par kuriem panākta vienošanās saskaņā ar VMN, kā arī to, ka eventuāli tiek īstenotas vienošanās par jautājumiem, kas risināmi pēc VMN darbības beigām;

               g)

               veicināt iestāžu izveidi Dienvidsudānā;

               h)

               sekmēt starptautiskos centienus panākt vispārēju, iekļaujošu un ilgstošu miera nolīgumu attiecībā uz Dārfūru un veicināt Dohas dokumenta īstenošanu, cieši sadarbojoties ar ANO, ĀS, Kataras valdību un – attiecīgā gadījumā – citām starptautiskām ieinteresētajām personām;

               i)

               veicināt cilvēktiesību ievērošanu, uzturot regulārus sakarus ar attiecīgām Sudānas un Dienvidsudānas iestādēm, Starptautiskās Krimināltiesas prokurora biroju, Augstā komisāra cilvēktiesību jautājumos biroju un cilvēktiesību novērotājiem, kas darbojas reģionā;

               j)

               sekmēt ES cilvēktiesību politikas īstenošanu, tostarp Savienības pamatnostādņu cilvēktiesību jomā īstenošanu, konkrēti: ES pamatnostādnes attiecībā uz bērniem un bruņotiem konfliktiem, kā arī pamatnostādnes par vardarbību pret sievietēm un meitenēm un par visu veidu pret viņām vērstas diskriminācijas apkarošanu, un Savienības politiku ANO Drošības padomes Rezolūcijā 1325 (2000) minētajos sieviešu, miera un drošības jautājumos, tostarp pārraugot norises šajā jomā, ziņojot par tām, kā arī formulējot ieteikumus šajā sakarā;

               k)

               sekmēt to, ka tiek īstenota visaptveroša Savienības pieeja Sudānai un Dienvidsudānai, par ko Ārlietu padome vienojās 2011. gada 20. jūnijā;

               l)

               ciešā sadarbībā ar Eiropas Ārējās darbības dienestu (EĀDD) palīdzēt Savienībai sadarboties ar visām attiecīgajām ieinteresētajām personām nolūkā atbalstīt centienus mazināt un novērst draudus, ko Svētā pretošanās armija (Lord’s Resistance Army – LRA) rada civiliedzīvotājiem un stabilitātei Dienvidsudānā un plašākā reģionā;

               m)

               sekot līdzi un ziņot par Sudānas un Dienvidsudānas atbilstību attiecīgajām ANO Drošības padomes rezolūcijām, jo īpaši 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010), 1990 (2011), 1996 (2011), 2024 (2011), 2046 (2012).

         4. pants
   Pilnvaru īstenošana
   1.   ESĪP ir atbildīgs par pilnvaru īstenošanu AP pakļautībā.
   2.   Politikas un drošības komiteja (PDK) uztur privileģētus sakarus ar ESĪP un ir galvenais ESĪP kontaktpunkts sakariem ar Padomi. PDK saskaņā ar savām pilnvarām, neskarot AP pilnvaras, dod ESĪP stratēģiskas norādes un politisku virzību.
   3.   ESĪP strādā ciešā sadarbībā ar EĀDD un tā attiecīgajiem departamentiem.
   5. pants
   Finansējums
   1.   ESĪP pilnvaru īstenošanas izdevumiem paredzētā finanšu atsauces summa laikposmam no 2012. gada 1. jūlija līdz 2013. gada 30. jūnijam ir EUR 1 900 000.
   2.   Izdevumus pārvalda saskaņā ar procedūrām un noteikumiem, ko piemēro Savienības vispārējam budžetam.
   3.   Izdevumus pārvalda saskaņā ar ESĪP un Komisijas noslēgtu līgumu. ESĪP sniedz Komisijai pārskatu par visiem izdevumiem.
   6. pants
   Komandas izveide un tās sastāvs
   1.   ESĪP saskaņā ar pilnvarām un atbilstīgajiem piešķirtajiem finanšu līdzekļiem ir atbildīgs par komandas izveidi. Komandā iekļauj personas, kam, kā pilnvarās paredzēts, ir īpašas zināšanas konkrētos politikas un drošības jautājumos. ESĪP operatīvi informē Padomi un Komisiju par savas komandas sastāvu.
   2.   Dalībvalstis, Savienības iestādes un EĀDD var ierosināt personāla norīkošanu darbā pie ESĪP. Atalgojumu šādam norīkotam personālam attiecīgi maksā konkrētā dalībvalsts, Savienības iestāde vai EĀDD. Darbā pie ESĪP var nosūtīt arī ekspertus, ko dalībvalstis ir norīkojušas darbā Savienības iestādēs vai EĀDD. Starptautiskajiem personāla līgumdarbiniekiem ir kādas dalībvalsts valstspiederība.
   3.   Viss norīkotais personāls turpina būt nosūtītājas dalībvalsts, nosūtītājas Savienības iestādes vai EĀDD administratīvā pakļautībā, un tas veic savus pienākumus un rīkojas ESĪP pilnvaru interesēs.
   7. pants
   ESĪP un ESĪP personāla privilēģijas un imunitāte
   Par privilēģijām, imunitāti un citām garantijām, kas ESĪP un ESĪP personālam ir vajadzīgas misijas veikšanai un tās sekmīgai norisei, attiecīgi vienojas ar uzņēmējvalsti/uzņēmējvalstīm. Šajā nolūkā dalībvalstis un Komisija sniedz visu vajadzīgo atbalstu.
   8. pants
   ES klasificētās informācijas drošība
   ESĪP un ESĪP komandas locekļi ievēro drošības principus un minimuma standartus, kas ir noteikti Padomes Lēmumā 2011/292/ES (2011. gada 31. marts) par drošības noteikumiem ES klasificētas informācijas aizsardzībai (3).
   9. pants
   Piekļuve informācijai un apgādes atbalsts
   1.   Dalībvalstis, Komisija, EĀDD un Padomes Ģenerālsekretariāts nodrošina, lai ESĪP varētu piekļūt visai attiecīgajai informācijai.
   2.   Savienības delegācijas un/vai dalībvalstis attiecīgos gadījumos nodrošina apgādes atbalstu reģionā.
   10. pants
   Drošība
   Saskaņā ar Savienības politiku tāda personāla drošības jomā, kas izvietots ārpus Savienības, lai veiktu operatīvas darbības atbilstīgi Līguma V sadaļai, ESĪP saskaņā ar ESĪP pilnvarām un drošības situāciju ģeogrāfiskajā teritorijā, par ko ESĪP ir atbildīgs, veic visus praktiski iespējamos pasākumus visa tā tiešā pakļautībā esošā personāla drošībai, jo īpaši:

               a)

               izstrādājot misijas drošības plānu, kurš pamatojas uz EĀDD norādījumiem, ietverot misijas fiziskos, organizatoriskos un procesuālos drošības pasākumus, ar kuru noteikta personāla droša pārvietošanās uz misijas teritoriju un misijas teritorijā, kā arī aprakstīta rīcība drošības negadījumos un izklāstīts misijas ārkārtas situāciju un evakuācijas plāns;

               b)

               nodrošinot, ka visam personālam, kas izvietots ārpus Savienības, ir augsta riska apdrošināšana atbilstīgi apstākļiem misijas teritorijā;

               c)

               nodrošinot, ka visi ESĪP komandas locekļi, ko izvieto ārpus Savienības, tostarp vietējie līgumdarbinieki, pirms vai pēc ierašanās misijas teritorijā ir piedalījušies atbilstīgā drošības apmācībā, kuras pamatā ir riska izvērtējuma pakāpe, kuru misijas teritorijai piešķīris EĀDD;

               d)

               nodrošinot, ka tiek īstenoti visi saskaņotie ieteikumi, kas sniegti pēc regulāra drošības izvērtējuma, un – saistībā ar progresa ziņojumu un pārskata ziņojumu par pilnvaru īstenošanu – rakstiski ziņojot Padomei, AP un Komisijai par šo ieteikumu īstenošanu un citiem drošības jautājumiem.

         11. pants
   Ziņošana
   1.   ESĪP regulāri sniedz mutiskus un rakstiskus ziņojumus AP un PDK. Vajadzības gadījumā ESĪP ziņojumus sniedz arī Padomes darba grupām. Rakstiskus ziņojumus regulāri izsūta, izmantojot COREU tīklu. Pēc AP vai PDK ieteikuma ESĪP var sniegt ziņojumus Ārlietu padomei.
   2.   ESĪP regulāri ziņo Politikas un drošības komitejai par situāciju Dārfūrā un par situāciju Sudānā un Dienvidsudānā.
   12. pants
   Koordinācija
   1.   ESĪP veicina Savienības darbības vienotību, konsekvenci un efektivitāti un palīdz nodrošināt, lai visas Savienības un dalībvalstu darbības būtu saskaņotas Savienības politisko mērķu sasniegšanai.. ESĪP darbības koordinē ar Komisijas darbībām, kā arī ar tām darbībām, ko reģionā veic citi ESĪP. ESĪP regulāri sniedz ziņojumus dalībvalstu misijām un Savienības delegācijām reģionā.
   2.   Misijas norises vietā ESĪP uztur ciešu saikni ar Savienības delegāciju vadītājiem, tostarp Hartūmā, Džūbā, Adisabebā un Ņujorkā, un ar dalībvalstu pārstāvniecību vadītājiem. Viņi dara visu iespējamo, lai palīdzētu ESĪP īstenot pilnvaras. ESĪP uztur saikni arī ar citām starptautiskajām un reģionālajām struktūrām attiecīgajā teritorijā.
   3.   ESĪP ciešā koordinācijā ar Savienības delegācijas Džūbā vadītāju sniedz vietējas politiskas norādes EUAVSEC Dienvidsudānas misijas vadītājam. ESĪP un civilais operācijas komandieris vajadzības gadījumā savstarpēji apspriežas.
   13. pants
   Pārskatīšana
   Šā lēmuma īstenošanu un tā saderību ar citām Savienības darbībām reģionā regulāri pārskata. ESĪP līdz 2012. gada decembra beigām iesniedz Padomei, AP un Komisijai progresa ziņojumu un pilnvaru termiņa beigās – visaptverošu pilnvaru īstenošanas pārskata ziņojumu.
   14. pants
   Stāšanās spēkā
   Šis lēmums stājas spēkā tā pieņemšanas dienā.

      Luksemburgā, 2012. gada 25. jūnijā

            Padomes vārdā –

            priekšsēdētāja

         C. ASHTON

      (1)  OV L 211, 12.8.2010., 42. lpp.

      (2)  OV L 206, 11.8.2011., 50. lpp.

      (3)  OV L 141, 27.5.2011., 17. lpp.


title: 2005/454/EK, Euratom: Padomes Lēmums (2005. gada 13. jūnijs), ar ko ieceļ Eiropas Ekonomikas un sociālo lietu komitejas locekli

text:
               23.6.2005

               LV

               Eiropas Savienības Oficiālais Vēstnesis

               L 160/25

         PADOMES LĒMUMS
   (2005. gada 13. jūnijs),
   ar ko ieceļ Eiropas Ekonomikas un sociālo lietu komitejas locekli
   (2005/454/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 259. pantu,
   ņemot vērā Eiropas Atomenerģijas kopienas dibināšanas līgumu, un jo īpaši tā 167. pantu,
   ņemot vērā Padomes 2002. gada 17. septembra Lēmumu 2002/758/EK, ar ko ieceļ Ekonomikas un sociālo lietu komitejas locekļus uz laikposmu no 2002. gada 21. septembra līdz 2006. gada 20. septembrim (1),
   ņemot vērā Francijas valdības iesniegto kandidatūru,
   ņemot vērā Komisijas atzinumu,
   tā kā:
   pēc Noël DUPUY kunga atkāpšanās no amata, par ko Padomei paziņots 2005. gada 2. februārī, ir atbrīvojusies viena Eiropas Ekonomikas un sociālo lietu komitejas locekļa vieta,
   IR NOLĒMUSI ŠĀDI.
   1. pants
   Ar šo Bruno CLERGEOT kungu ieceļ par Eiropas Ekonomikas un sociālo lietu komitejas locekli, nomainot Noël DUPUY kungu, uz atlikušo pilnvaru laiku, proti, līdz 2006. gada 20. septembrim.
   2. pants
   Šo lēmumu publicē Eiropas Savienības Oficiālajā Vēstnesī.
   Tas stājas spēkā tā pieņemšanas dienā.

      Luksemburgā, 2005. gada 13. jūnijā

            Padomes vārdā —

            priekšsēdētājs

         J. ASSELBORN

      (1)  OV L 253, 21.9.2002., 9. lpp.


title: Padomes Lēmums (1988. gada 24. jūnijs), ar kuru attiecībā uz tetrahloroglekli papildina Konvencijas par Reinas aizsardzību pret ķīmisko piesārņojumu IV pielikumu

text:
Svarīgs juridisks paziņojums

|

31988D0381

Oficiālais Vēstnesis L 183 , 14/07/1988 Lpp. 0027 - 0029 Speciālizdevums somu valodā: Nodaļa 15 Sējums 8 Lpp. 0103  Speciālizdevums zviedru valodā: Nodaļa 15 Sējums 8 Lpp. 0103

		Padomes lēmums(1988. gada 24. jūnijs),ar kuru attiecībā uz tetrahloroglekli papildina Konvencijas par Reinas aizsardzību pret ķīmisko piesārņojumu IV pielikumu(88/381/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 130.S pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā ar Lēmumu 77/586/EEK [3] Kopiena apstiprinājusi Konvenciju par Reinas aizsardzību pret ķīmisko piesārņojumu, turpmāk tekstā – "Ķīmiskā Konvencija", un papildus Nolīgumu 1963. gada 29. aprīlī Bernē parakstītajam Nolīgumam par starptautisku komisiju Reinas aizsardzībai pret piesārņojumu, turpmāk tekstā – "Starptautiskā komisija";tā kā saskaņā ar Ķīmiskās Konvencijas 5. pantu Starptautiskā komisija ierosinājusi robežvērtības dažu vielu izplūdēm Reinas baseina virsūdeņos, izdarot grozījumus Ķīmiskās Konvencijas IV pielikumā; tā kā saskaņā ar Ķīmiskās Konvencijas 14. pantu, lai šie grozījumi stātos spēkā, vajadzīga Līgumslēdzēju pušu vienprātīga piekrišana;tā kā Starptautiskai komisijai ir priekšlikums noteikt tetrahlorogleklim robežvērtības, papildinot Ķīmiskās Konvencijas IV pielikumu;tā kā Direktīvā 86/280/EEK [4] noteiktas tetrahloroglekļa izplūžu robežvērtības Kopienas ūdens vidē; tā kā šīs robežvērtības ir identiskas Starptautiskās komisijas priekšlikumā noteiktajām;tā kā Kopienai kā Ķīmiskās Konvencijas Līgumslēdzējai pusei būtu vēlams pieņemt iepriekšminēto priekšlikumu,IR PIEŅĒMUSI ŠO LĒMUMU.1. pantsAr šo Eiropas Ekonomikas kopienas vārdā tiek apstiprināts Starptautiskās komisijas priekšlikums par Reinas aizsardzību pret piesārņojumu, ar kuru attiecībā uz tetrahloroglekli papildina Konvencijas par Reinas aizsardzību pret ķīmisko piesārņojumu IV pielikumu.Priekšlikuma teksts ir pievienots šim lēmumam.2. pantsSaskaņā ar Ķīmiskajā Konvencijā noteiktajām procedūrām Padomes priekšsēdētājs par 1. pantā minētā priekšlikuma pieņemšanu informē Šveices Konfederācijas valdību.Luksemburgā, 1988. gada 24. jūnijāPadomes vārdā —priekšsēdētājsM. Bangemann[1] Atzinums sniegts 1988. gada 15. jūnijā (Oficiālajā Vēstnesī vēl nav publicēts).[2] OV C 356, 31.12.1987., 68. lpp.[3] OV L 240, 19.9.1977., 35. lpp.[4] OV L 181, 4.7.1986., 16. lpp.--------------------------------------------------Starptautiskās komisijas priekšlikums par Reinas aizsardzību pret piesārņojumu, ar kuru attiecībā uz tetrahloroglekli papildina 1976. gada 3. decembra Bonnas Konvencijas par Reinas aizsardzību pret ķīmisko piesārņojumu IV pielikumuSTARPTAUTISKĀ KOMISIJA REINAS AIZSARDZĪBAI PRET PIESĀRŅOJUMU,ņemot vērā 1976. gada 3. decembra Bonnas Konvenciju par Reinas aizsardzību pret ķīmisko piesārņojumu,ņemot vērā jo īpaši tās 3., 4., 5. un 14. pantu,KONVENCIJAS LĪGUMSLĒDZĒJĀM PUSĒM IZSAKA PRIEKŠLIKUMUKonvencijas IV pielikumu attiecībā uz tetrahloroglekli papildināt šādi:Viela vai vielu grupa | Izcelsme | Vielas maksimālās koncentrācijas veidā izteikta robežvērtība | Vielas maksimālā daudzuma veidā izteikta robežvērtība | Esošo izmešu termiņš | Piezīmes |1 | 2 | 3 | 4 | 5 | 6 |Tetrahlorogleklis | 1.Tetrahloroglekļa ražošana pilnīgas hlorēšanas procesā bez mazgāšanas | 1,5 mg/l izplūžu | 2,5 g tetrahloroglekļa uz tetrahloroglekļa un perhloretilēna kopējo ražošanas jaudu tonnu | 1988. gada 1. janvāris | ,,,, |2.Metāna hloratvasinājumu ražošana metāna hlorēšanā (arī hlora ražošanu augstspiediena elektrolīzē), un no metilspirta | 1,5 mg/l izplūžu | 10 g tetrahloroglekļa uz metāna hloratvasinājumu kopējo ražošanas jaudu tonnu | 1988. gada 1. janvāris | ,,,, |3.Konversija par hlorfluorogļūdeņražiem | | | | |Ja vajadzīgs, robežvērtības citām ražošanas nozarēm, piemēram, uzņēmumiem, kuros tetrahloroglekli izmanto par šķīdinātāju, Starptautiskā komisija ierosinās noteikt vēlāk. Tikmēr dalībvalstis patstāvīgi nosaka tetrahloroglekļa emisijas standartus saskaņā ar Konvencijas 3. un 4. pantu.Nosakot emisijas standartus, jāņem vērā labākie pieejamie tehniskie līdzekļi, un standartiem jābūt vismaz tikpat stingriem kā tuvākajai salīdzināmajai robežvērtībai IV pielikumā.Šā punkta noteikumi attiecas arī uz rūpniecības uzņēmumiem, kuri veic citas, tabulā iepriekš neminētas darbības, kurām tajā norādītas attiecīgās robežvērtības, ja šīs darbības var radīt tetrahloroglekļa izplūdes.Saskaņā ar Konvencijas 14. pantu un 19. pantu šie noteikumi stāsies spēkā pēc tam, kad tos vienprātīgi būs pieņēmušas Konvencijas Līgumslēdzējas puses.Līgumslēdzējas puses par šādu lēmumu pieņemšanu informē Šveices Konfederācijas valdību, kas apstiprina šāda paziņojuma saņemšanu.--------------------------------------------------


title: 2013/521/ES: Padomes Lēmums ( 2013. gada 7. oktobris ) par to, lai noslēgtu Nolīgumu starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes Republikas un Eiropas Savienības pilsoņiem

text:
               24.10.2013

               LV

               Eiropas Savienības Oficiālais Vēstnesis

               L 282/1

         PADOMES LĒMUMS
   (2013. gada 7. oktobris)
   par to, lai noslēgtu Nolīgumu starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes Republikas un Eiropas Savienības pilsoņiem
   (2013/521/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Atbilstīgi Padomes Lēmumam 2012/649/ES (1)2012. gada 26. oktobrī tika parakstīts Nolīgums starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes un Eiropas Savienības pilsoņiem (turpmāk “Nolīgums”), ņemot vērā tā noslēgšanu nākotnē.

               (2)

               Šis lēmums papildina tos Šengenas acquis noteikumus, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (2); tādēļ Apvienotā Karaliste nepiedalās šā lēmuma pieņemšanā un šis lēmums Apvienotajai Karalistei nav saistošs un nav jāpiemēro.

               (3)

               Šis lēmums papildina Šengenas acquis noteikumus, kuru īstenošanā Īrija nepiedalās saskaņā ar Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (3); tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro.

               (4)

               Saskaņā ar 1. un 2. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā un Dānijai šis lēmums nav saistošs un nav jāpiemēro.

               (5)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Savienības vārdā tiek apstiprināts Nolīgums starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes Republikas un Eiropas Savienības pilsoņiem (turpmāk “Nolīgums”).
   Nolīguma teksts ir pievienots šim lēmumam.
   2. pants
   Padomes priekšsēdētājs Savienības vārdā sniedz Nolīguma 12. panta 1. punktā paredzēto paziņojumu (4).
   3. pants
   Komisija, kurai palīdz dalībvalstu eksperti, pārstāv Savienību Apvienotajā komitejā, kas izveidota ar Nolīguma 10. pantu.
   4. pants
   Šis lēmums stājas spēkā tā pieņemšanas dienā.

      Luksemburgā, 2013. gada 7. oktobrī

            Padomes vārdā –

            priekšsēdētājs

         J. BERNATONIS

      (1)  OV L 288, 19.10.2012., 1. lpp.

      (2)  OV L 131, 1.6.2000., 43. lpp.

      (3)  OV L 64, 7.3.2002., 20. lpp.

      (4)  Nolīguma spēkā stāšanās datumu Eiropas Savienības Oficiālajā Vēstnesī publicēs Padomes Ģenerālsekretariāts.


title: Padomes Lēmums (1990. gada 22. marts), par Nolīguma noslēgšanu starp Vācijas Federatīvo Republiku un Eiropas Ekonomikas kopienu, no vienas puses, un Austrijas Republiku, no otras puses, par sadarbību ūdens resursu apsaimniekošanā Donavas baseinā

text:
Svarīgs juridisks paziņojums

|

31990D0160

Oficiālais Vēstnesis L 090 , 05/04/1990 Lpp. 0018 - 0019 Speciālizdevums somu valodā: Nodaļa 15 Sējums 9 Lpp. 0187  Speciālizdevums zviedru valodā: Nodaļa 15 Sējums 9 Lpp. 0187

		Padomes Lēmums(1990. gada 22. marts),par Nolīguma noslēgšanu starp Vācijas Federatīvo Republiku un Eiropas Ekonomikas kopienu, no vienas puses, un Austrijas Republiku, no otras puses, par sadarbību ūdens resursu apsaimniekošanā Donavas baseinā(90/160/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 130.s pantu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],ņemot vērā Ekonomikas un sociālo lietu komitejas atzinumu [3],ņemot vērā Padomes un dalībvalstu valdību pārstāvju 1993. gada 1. februāra Padomes sanāksmē pieņemto rezolūciju par Eiropas Kopienas vides politikas un rīcības programmas turpināšanu un īstenošanu (1987/1992) [4] un Eiropas Kopienu ceturto vides rīcības programmu, kas pievienota minētajai rezolūcijai, še turpmāk – "ceturtā rīcības programma";tā kā ceturtajā rīcības programmā, kas turpina iepriekšējās rīcības programmas, kā viena no galvenajām darbības jomām ir paredzēts monitorings un kontrole, lai uzlabotu ūdens kvalitāti un samazinātu piesārņojumu;tā kā ceturtā rīcības programma aicina Kopienu un tās dalībvalstīs aktīvi piedalīties starptautiskajos vides aizsardzības pasākumus un šajā sakarā īpašu nozīmi piešķir divpusējai sadarbībai ar trešām valstīm;tā kā 1987. gada 1. decembrī Rēgensburgā parakstītajā Nolīgumā starp Vācijas Federatīvo Republiku un Eiropas Ekonomikas kopienu, no vienas puses, un Austrijas Republiku, no otras puses, par sadarbību ūdens resursu apsaimniekošanā Donavas baseinā ir jo īpaši noteikta Pastāvīgās ūdens resursu apsaimniekošanas komitejas izveide, kas sniegs ieteikumus līgumslēdzējām pusēm par pasākumiem, kas jāveic, lai cita starpā uzlabotu ūdens resursu kvalitāti Donavas baseinā, ciktāl uz to attiecas šis Nolīgums;tā kā minētā Nolīguma Nobeiguma protokola pielikumā uzskaitītās piecpadsmit direktīvas attiecas uz Donavas baseinu;tā kā Kopienai ir jāapstiprina Nolīgums, lai sasniegtu vienu no tās mērķiem attiecībā uz vides kvalitātes saglabāšanu, aizsardzību un uzlabošanu, kā noteikts Vienotajā Eiropas aktā;tā kā 1987. gada 1. decembrī minētais Nolīgums Kopienas vārdā ir parakstīts,IR PIEŅĒMUSI ŠO LĒMUMU.1. pantsNolīgums starp Vācijas Federatīvo Republiku un Eiropas Ekonomikas kopienu, no vienas puses, un Austrijas Republiku, no otras puses, par sadarbību ūdens resursu apsaimniekošanā Donavas baseinā ir apstiprināts Eiropas Ekonomikas kopienas vārdā.Nolīguma teksts ir pievienots šim lēmumam.2. pantsEiropas Kopienu Padomes priekšsēdētājs Eiropas Ekonomikas kopienas vārdā deponē Nolīguma 12. pantā noteikto apstiprināšanas aktu. Tā kā gan Eiropas Ekonomikas kopiena, gan Vācijas Federatīvā Republika ir Nolīguma līgumslēdzējas puses, to attiecīgās iestādes pielāgos savus kalendāros plānus, lai abas puses apstiprināšanas aktus iesniegtu vienlaicīgi.Briselē, 1990. gada 22. martāPadomes vārdā —priekšsēdētājsP. Flynn[1] OV Nr. C 98, 19.4.1989., 10. lpp.[2] OV Nr. C 256, 9.10.1989., 152. lpp.[3] OV Nr. C 298, 27.11.1989., 1. lpp.[4] OV Nr. C 328, 7.12.1987., 1. lpp.--------------------------------------------------


title: 2014/626/ES: Eiropas Parlamenta Lēmums ( 2014. gada 3. aprīlis ) par kopuzņēmuma ENIAC kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/329

         EIROPAS PARLAMENTA LĒMUMS
   (2014. gada 3. aprīlis)
   par kopuzņēmuma ENIAC kontu slēgšanu attiecībā uz 2012. finanšu gadu
   (2014/626/ES)
   EIROPAS PARLAMENTS,

               —

               ņemot vērā kopuzņēmuma ENIAC 2012. finanšu gada galīgos pārskatus,

               —

               ņemot vērā Revīzijas palātas ziņojumu par kopuzņēmuma ENIAC 2012. finanšu gada pārskatiem ar kopuzņēmuma atbildēm (1),

               —

               ņemot vērā Padomes 2014. gada 18. februāra ieteikumu (05851/2014 – C7-0053/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 2007. gada 20. decembra Regulu (EK) Nr. 72/2008, ar ko izveido ENIAC kopuzņēmumu (4), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0204/2014),

               1.

               apstiprina kopuzņēmuma ENIAC kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt kopuzņēmuma ENIAC direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 369, 17.12.2013., 18. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 30, 4.2.2008., 21. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2011/575/ES: Eiropas Parlamenta Lēmums ( 2011. gada 10. maijs ) par Eiropas Slimību profilakses un kontroles centra kontu slēgšanu attiecībā uz 2009. finanšu gadu

text:
               27.9.2011

               LV

               Eiropas Savienības Oficiālais Vēstnesis

               L 250/149

         EIROPAS PARLAMENTA LĒMUMS
   (2011. gada 10. maijs)
   par Eiropas Slimību profilakses un kontroles centra kontu slēgšanu attiecībā uz 2009. finanšu gadu
   (2011/575/ES)
   EIROPAS PARLAMENTS,

               —

               ņemot vērā Eiropas Slimību profilakses un kontroles centra 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Slimību profilakses un kontroles centra 2009. finanšu gada pārskatiem, ar Centra atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (3), un jo īpaši tās 23. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0107/2011),

               1.

               apstiprina Eiropas Slimību profilakses un kontroles centra kontu slēgšanu attiecībā uz 2009. finanšu gadu;

               2.

               uzdod priekšsēdētājam nosūtīt šo lēmumu Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 124. lpp.

      (2)  OV L 248, 16.9.2002., 1. lpp.

      (3)  OV L 142, 30.4.2004., 1. lpp.

      (4)  OV L 357, 31.12.2002., 72. lpp.


title: Komisijas Lēmums (2004. gada 3. februāris) par Sagatavošanas darbības Eiropas rūpnieciskā potenciāla stiprināšanas drošības pētniecības jomā īstenošanu

text:
Svarīgs juridisks paziņojums

|

32004D0213

Oficiālais Vēstnesis L 067 , 05/03/2004 Lpp. 0018 - 0022

		Komisijas Lēmums(2004. gada 3. februāris)par Sagatavošanas darbības Eiropas rūpnieciskā potenciāla stiprināšanas drošības pētniecības jomā īstenošanu(2004/213/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Komisijas 2003. gada 11. marta galīgo Regulu, ar kuru pieņem paziņojumu "Eiropas aizsardzība – rūpnieciskie un tirgus jautājumi – ES aizsardzības aprīkojuma politika" [1], un jo īpaši 5. punktu,ņemot vērā Līguma 157. panta 1. punkta ceturto ievilkumu (veicināt jauninājumu, pētījumu un tehnoloģiskas attīstības politikas radītā rūpniecības potenciāla labāku izmantojumu),IR PIEŅĒMUSI ŠO LĒMUMU.1. pantsKomisija uzsāk Sagatavošanas darbību Eiropas rūpnieciskā potenciāla stiprināšanu drošības pētniecības jomā (2004. – 2006. gads), kā minēts Komisijas Paziņojumā par "Sagatavošanas darbību Eiropas rūpnieciskā potenciāla stiprināšanu drošības pētniecības jomā: Par programmu Eiropas drošības veicināšanai caur zinātnisko izpēti un tehnoloģiju".Sagatavošanas darbības pasākumi un darba programma ietilpst paziņojumā (II iedaļā) un veido pamatu turpmākiem uzaicinājumiem iesniegt priekšlikumus un uzaicinājumiem uz konkursu.2. pantsŠīs Sagatavošanas darbības īstenošana sīkāk ir izklāstīta pielikumā.Budžeta pozīcija šai darbībai ir 08 14 01.Briselē, 2004. gada 3. februārīKomisijas vārdā —Komisijas loceklisPhilippe Busquin[1] Oficiālajā Vēstnesī nav publicēts.--------------------------------------------------PIELIKUMSSAGATAVOŠANAS DARBĪBAS ĪSTENOŠANA [1]1. Darbības un finansiālais atbalstsPasākumi, kurus veic Sagatavošanas darbības "Eiropas rūpnieciskā potenciāla stiprināšanai drošības pētniecības jomā" jomā, būs projekti un papilddarbības. Projektu ilgums parasti būs no viena līdz diviem gadiem, un papilddarbību ilgums būs no sešiem mēnešiem līdz trim gadiem.Projektus ierosinās, izsludinot uzaicinājumus iesniegt priekšlikumus. Uz projektu finanšu iemaksām attiecina rakstisku nolīgumu (subsīdijas līgumu). Papilddarbības arī var izraudzīties no uzaicinājumiem iesniegt priekšlikumus, kā rezultātā tiek noslēgti subsīdiju līgumi, vai no uzaicinājumiem uz konkursu, kā rezultātā noslēdz pakalpojumu līgumus.Uzaicinājumus iesniegt priekšlikumus un uzaicinājumus uz konkursu publicē Kopienas Oficiālajā Vēstnesī.Novērtējuma un sarunu procedūras, kā arī intelektuālā īpašuma aizsardzības principi attiecībā uz uzaicinājumiem iesniegt priekšlikumus ir aprakstīti tālāk 3., 4., 5., 6. un 7. punktā. Uzaicinājumam uz konkursu izmantos standarta procedūras un līgumus.Komisija var iecelt neatkarīgus ekspertus, kuri palīdzētu izstrādāt Eiropas drošības aizsardzības programmu; novērtētu priekšlikumus; veiktu darbību, tostarp Sagatavošanas darbības kopīgā iznākuma uzraudzību. Ekspertus ieceļ ar Komisijas kredītrīkotāja lēmumu, pamatojoties uz uzaicinājumu iesniegt pieteikumus.2. Līdzdalība2.1. Vispārēji principiTiesības piedalīties un saņemt Kopienas finansiālu ieguldījumu ir dalībvalstīs reģistrētām juridiskām personām [2]. Dalībnieki būs valsts iestādes, rūpniecības organizācijas: valsts un privātas (tostarp MVU), augstākās mācību iestādes un pētniecības organizācijas.Izņēmuma gadījumā un tad, ja dalībnieku skaits ir virs vai zem minimālā, drīkst piedalīties trešā valstī reģistrētas vai starptautiskas organizācijas. Šādos gadījumos izņēmuma kārtā var nodrošināt Kopienas finansiālo ieguldījumu. Lai iesaistītu trešās valstis, būs jāpanāk savstarpēja vienošanās ar attiecīgo valsti.Tiks veikti atbilstoši pasākumi, lai nodrošinātu, ka klasificēta informācija tiek apstrādāta saskaņā ar Komisijas drošības noteikumiem [3]. Turklāt konsorcija dalībnieki nodrošina, lai klasificētās informācijas apstrāde atbilstu attiecīgajam drošības reglamentam.2.2. Minimālais dalībnieku skaitsProjektus īsteno konsorcijs, kuru veido vismaz divas neatkarīgas juridiskas personas no dažādām dalībvalstīm [4]. Jāatzīmē, ka tiek būtiski veicināta dažādu dalībvalstu vienību, tostarp valsts drošības organizāciju, kopdarbība, kas ir viens no šīs Sagatavošanas darbības mērķiem.Papilddarbības var veikt viens dalībnieks vai konsorcijs.Konsorcijus pārstāvēs koordinators, kurš nodrošinās koordinēšanas uzdevumus un vadīs Kopienas ieguldījumu attiecībā uz tā sadalījumu dalībnieku starpā.2.3. Tehniskā kompetence un resursiDalībniekiem ir zināšanas un tehniskā kompetence, kas vajadzīga, lai veiktu darbību. Darba izpildes laikā dalībniekiem ir tādi resursi, kādi vajadzīgi konkrētajā darbības veikšanas brīdī. Par darbības veikšanai vajadzīgajiem resursiem uzskata cilvēkresursus, infrastruktūru, finanšu resursus un, vajadzības gadījumā, bezķermeniskas lietas un citus resursus, ko trešā persona darījusi pieejamus, pamatojoties uz iepriekšēju vienošanos.3. Projektu priekšlikumu novērtēšana3.1. Novērtēšanas un atlases kārtībaProjektu priekšlikumus, kuri iesniegti, atsaucoties uz aicinājumu iesniegt priekšlikumus, novērtēs saskaņā ar tālāk aprakstīto procedūru. Klasificētus dokumentus apstrādās saskaņā ar spēkā esošajiem noteikumiem par klasificētiem dokumentiem.3.2. Atbilstības pārbaudeKomisijas dienesti pārbaudīs, vai priekšlikumi atbilst šādiem atbilstības kritērijiem:- Komisija saņēmusi priekšlikumu līdz termiņam un laikam, kas noteikts uzaicinājumā,- minimālais dalībnieku skaits, kas minēts uzaicinājumā iesniegt priekšlikumus,- priekšlikuma pilnīgums, proti, ir pievienotas visas prasītās administratīvās veidlapas un priekšlikuma apraksts.Novērtējumam paturēs tikai tos priekšlikumus, kuri ir saskaņā ar atbilstības kritērijiem.3.3. Novērtējuma kritērijiKatru priekšlikumu novērtēs, pamatojoties uz šādiem kritērijiem:- priekšlikuma atbilstība Sagatavošanas darbības darba programmai,- Eiropas rūpniecības konkurētspējas un izmantošanas potenciāla nostiprināšana,- zinātniskais un/vai tehniskais pārākums un ieguldījums reālu un uzskatāmu drošības uzlabojumu panākšanā,- efektīvu partnerattiecību veidošana starp (sabiedrības) lietotājiem, rūpniecību un zinātnisko izpēti,- konsorcija spēja sekmīgi īstenot projektu un nodrošināt tā efektīvu vadību, tostarp spēja vajadzības gadījumā aizsargāt klasificētu informāciju, un skaidri intelektuālā īpašuma pārvaldības plāni.3.4. Novērtējuma kritēriju skaitliskais rezultāts, sliekšņi un svērumsKatrs novērtējuma kritērijs tiks atzīmēts sešu punktu skalā no 0 līdz 5, kas norāda šādu vērtējumu:0 – priekšlikums neatbilst aplūkotajam jautājumam, vai to nevar izvērtēt saskaņā ar attiecīgo kritēriju tādēļ, ka trūkst informācijas, vai tā ir nepilnīga,1 – vāji; 2. – vidēji; 3 – labi; 4 – ļoti labi; 5 – teicami.Kā minimālo slieksni visiem kritērijiem nosaka 3. Jebkurš priekšlikums, kura vērtējums ir zemāks par sliekšņa rezultātu, tiks noraidīts. Kopējo skaitlisko rezultātu aprēķinās visiem tiem priekšlikumiem, kuri atbilst visiem sliekšņiem, vienādi izsverot visus kritērijus. Kopējam skaitliskajam rezultātam nosaka slieksni 18/25.3.5. Priekšlikumu novērtējuma aprakstsKatru priekšlikumu novērtē vismaz trīs vērtētāji (vai nu Komisijas darbinieki, vai arī neatkarīgi eksperti, vai abi), kuri strādā neatkarīgi cits no cita un kuriem nav interešu konfliktu. Viņi piešķir atzīmes un piezīmes par katru kritēriju.Tiklīdz visi vērtētāji, kuriem uzticēts izvērtēt priekšlikumu, ir pabeiguši katrs savu atsevišķo novērtējumu, var sasaukt vienprātības apspriedi, lai apspriestu piešķirtās atzīmes un vienotos par vienprātīgu atzīmi katram kritērijam.Vērtētāju kolēģija veiks gala pārbaudi, apkopos skaitlisko izvērtējumu un vienosies par vienprātīgiem ziņojumiem. Kolēģijas sanāksmes rezultātā tiek pieņemts ziņojums, kurā iekļauts skaitliskais rezultāts katram priekšlikumam un pamatotas piezīmes par katru kritēriju, kā arī sliekšņiem atbilstošie priekšlikumi, ja tādi ir, līdz ar gala atzīmi katram priekšlikumam, kurš atbilst sliekšņiem, un kolēģijas ieteikumi prioritāšu secībai.3.6. Informācija priekšlikumu iesniedzējiemKatra priekšlikuma koordinators saņems novērtējuma ziņojumu. Piezīmes par tiem priekšlikumiem, kuri noraidīti, jo nav atbilduši kādam novērtējuma slieksnim, var būt pabeigtas tikai attiecībā uz tiem kritērijiem, kas pārbaudīti līdz brīdim, kad kāds slieksnis nav ticis sasniegts.4. Novērtējuma pabeigšana4.1. Komisijas sarindotais sarakstsKomisijas dienesti sastādīs visu to novērtēto priekšlikumu sarakstu, kuri atbilst prasītajiem sliekšņiem, kas sarindoti prioritārā kārtībā, pamatojoties uz galīgo rezultātu. Ja diviem priekšlikumiem ir vienāds galīgais rezultāts, Komisijas dienesti ņem vērā Sagatavošanas darbības mērķus, priekšlikumu atbilstību Kopienas noteiktajiem mērķiem un atvēlētajam budžetam.4.2. Komisijas rezerves sarakstsSastādot to priekšlikumu sarakstu, kurus patur apspriešanai, ņem vērā atvēlēto budžetu (kurš ir minēts uzaicinājumā iesniegt priekšlikumus). Vajadzības gadījumā vairākus priekšlikumus patur rezervē, pieļaujot neveiksmīgas sarunas, priekšlikumu atsaukšanu un/vai ietaupījumus, kādi jāpanāk sarunās par līgumiem.Rezerves priekšlikumu koordinatori saņem apstiprinājumu, ka tiem var piedāvāt sarunas par līguma sagatavošanu, taču tikai tad, ja ir pieejams finansējums.Ja uzaicinājuma budžets ir izsmelts, jebkuru rezerves priekšlikumu, kuru nevar finansēt, noraidīs un par to informēs koordinatorus.4.3. Lēmums par atteikumuPriekšlikumus, kuri izrādījušies nepiemēroti, neatbilstoši darbības jomai, nav izturējuši kādu no atsevišķiem novērtējuma kritēriju sliekšņiem, un tos, kurus nevar finansēt budžeta apsvērumu dēļ, jo tie ir zemāki par noteiktu kategoriju, noraidīs ar Komisijas kredītrīkotāja lēmumu.5. Sarunu un atlases kārtībaTūlīt pēc tam, kad Komisijas dienesti sagatavojuši galējo sarindoto sarakstu, to priekšlikumu koordinatori, kas nav noraidāmi un kuriem pieejams finansējums, tiks uzaicināti uzsākt sarunas.Sarunas var attiekties uz jebkādiem priekšlikuma zinātniskiem, juridiskiem vai finansiāliem aspektiem, kuru pamatā ir kāds novērtējuma laikā izvirzīts jautājums vai jebkāds cits jautājums, kas ņemts vērā sarindošanas posmā.Nākamajiem līgumslēdzējiem ir jāatbilst Finanšu regulai [5]. Turklāt jebkuru iespējamo līgumslēdzēju, kurš ir interešu konfliktā vai par kuru atklājies, ka tas sagrozījis informāciju, kura jāsniedz, lai sagatavotu līgumu, vai nav sniedzis šādu informāciju, izslēdz no dalības jebkādā turpmākā dotāciju līgumā [6].Ja izrādās, ka nav iespējams vienoties ar priekšlikumu iesniedzējiem saprātīgā termiņā, sarunas par līguma sagatavošanu var izbeigt un priekšlikumu noraidīt. Komisijas dienesti veiks sarunas par priekšlikumiem, kuri atlasīti, ievērojot atlasei noteikto sarindojumu, līdz izsmelta finanšu lēmumā atvēlētā summa.Ja sarunas ir veiksmīgas, tiks piešķirti dotāciju līgumi.6. Ziņojumi un revīzijaPar projektiem un papilddarbībām regulāri ziņo Komisijai, lai nodrošinātu pienācīgu uzraudzību. Komisijai, uzraugot darbības, var palīdzēt neatkarīgi eksperti (vajadzības gadījumā, ar atbilstošām drošības atļaujām). Komisijai vai tās pilnvarotam pārstāvim ir tiesības veikt dalībnieku zinātniskās, tehniskās un finanšu darbības revīziju, lai nodrošinātu to, ka darbība tiek veikta vai ir paveikta saskaņā ar prasītajiem nosacījumiem un atbilstīgi līguma noteikumiem.7. Līgums un intelektuālā un īpašuma tiesības7.1. Vispārēji principiDotāciju līgums par projektiem un papilddarbībām būs balstīts uz 6. pamatprogrammas līguma paraugu. Dotāciju līgumu parakstīs Komisijas kredītrīkotājs un visi konsorcija dalībnieki.Var pievienot īpašas klauzulas par zināšanu īpašumtiesībām, zināšanu aizsardzību, izmantošanu un konfidencialitāti, un piekļuves tiesībām, lai pārbaudītu darbību specifiku, kāda var rasties šajā Sagatavošanas darbībā.7.2. Kopienas finansiālais ieguldījumsKopienas finansiālais ieguldījums būs budžeta dotācija, ko aprēķina kā procentuālo daļu no budžeta, ko piešķīruši dalībnieki, lai veiktu projektu vai papilddarbību. Projekta vai papilddarbības īstenošanai vajadzīgos izdevumus apstiprina neatkarīgs revidents vai, valsts iestāžu gadījumā, kompetenta valsts amatpersona.Attaisnotajiem izdevumiem jāatbilst šādiem nosacījumiem.1. Tiem jābūt faktiskiem, ekonomiskiem un vajadzīgiem projekta vai papilddarbības īstenošanai.2. Tie jānosaka saskaņā ar parastajiem konkrētā dalībnieka grāmatvedības principiem.3. Tiem jāatspoguļojas dalībnieku grāmatvedībā vai – trešo personu resursu gadījumā – atbilstošajos šo trešo personu finanšu dokumentos.4. Tiem nepiemēro netiešos nodokļus, nodokļus un procentus, un tie nevar būt peļņas avots.7.3. Finanšu shēmasUz projektiem ir attiecināmas divas finanšu shēmas, kuras nodala saskaņā ar pētniecības kategorijām, kas izklāstītas Kopienas nostādnēs par valsts palīdzību pētniecībai un attīstībai [7].1. Rūpnieciskie pētījumi.2. Pirmskonkurences attīstības darbība.Pilnīguma labad pievieno trešo shēmu.3. Darbību pārvaldībaTālāk dotajā tabulā ir norādītas Kopienas finansiālā ieguldījuma maksimālās likmes projektiem, kuri noris shēmu ietvaros.Maksimālās attaisnoto izmaksu atmaksājumu likmes | Rūpnieciskie pētījumi | Pirmskonkurences attīstības darbība | Darbību pārvaldība |Projekti | līdz 75 % | līdz 50 % | 100 % (līdz 7 % no ieguldījuma) |Ja Kopienas finansējumu kombinē ar valsts finansējumu valsts atbalsta veidā, kopējais valsts atbalsts saskaņā ar Kopienas sistēmu valsts atbalstam pētniecībai un attīstībai nedrīkst pārsniegt 75 % rūpniecisko pētījumu un 50 % pirmskonkurences attīstības darbības gadījumā.Uz dotācijām, kas piešķirtas papilddarbībām, neattiecas valsts atbalsta noteikumi, un ar tām atmaksā līdz pat 75 % no attaisnotajām izmaksām, kuras var ietvert līdz pat 10 % no kopējā ieguldījuma pārvaldības darbībās.7.4. Intelektuālā īpašuma tiesībasZināšanas ir līgumslēdzēju, kuri tās rada, īpašums. Lai nodotu zināšanas, kas radītas saskaņā ar dotāciju līgumu, vai piekļuves tiesības šādām zināšanām citai organizācijai ārpus konsorcija, ir nepieciešama Komisijas, tās dalībvalsts, kurā dalībnieki ir reģistrēti, un citu līgumslēdzēju piekrišana.Komisija un dalībvalstis var atteikt apstiprinājumu galveno Eiropas vai valsts interešu dēļ, vai piemērojot savus likumus. Citi dalībnieki var atteikt apstiprinājumu, ja var apliecināt, ka var ievērojami tikt apdraudētas to komerciālās vai rūpnieciskās intereses, vai ka notiktu jebkādu juridisku saistību pārkāpums.[1] Publicējot uzaicinājumu izteikt priekšlikumus, Komisija izdos sīki izstrādātu rokasgrāmatu priekšlikumu iesniedzējiem.[2] Dalībvalstis nozīmē visas 25 valstu ES valstis, ieskaitot kandidātvalstis.[3] OV L 317, 3.12.2001.[4] Ja projektu partneru sastāvs EEIG ir salīdzināms ar šiem nosacījumiem, arī EEIG ir tiesības pretendēt.[5] Finanšu regulas 114. un 93. pants.[6] Finanšu regulas 114. un 94. pants.[7] OV C 45, 17.2.1996., 5. lpp.--------------------------------------------------